Jošićeva: Pravila sam se mrtva i tako prevarila ubicu\nBANJALUKA - Očekujem da će MUP RS u najkraćem mogućem periodu rasvijetliti zločin, a što se tiče ovog čovjeka, koji je nanio zlo mojoj porodici, nisam ga nikada vidjela.\nTo je ekskluzivno za "Nezavisne" izjavila Sandra Jošić (41), supruga ubijenog Banjalučanina Damira Ostojića Šijana (43), upitana da prokomentariše hapšenje Stefana Samardžije iz Istočnog Sarajeva, koji je priveden u četvrtak naveče jer se dovodi u vezu sa ovom likvidacijom.\nJošićeva je početkom septembra 2018. teško ranjena, ali se uspjela spasiti praveći se da je mrtva, nakon što je u nju i njenog supruga sasuta kiša metaka, a Samardžija je, kako je u petak objavljeno, osumnjičen da je ukrao vozilo kojim se ubica dovezao na mjesto zločina.\n"Prošla sam vrlo težak period. Bila sam u Minhenu dva mjeseca i vratila sam se prije četiri sedmice. Još me čeka nekoliko operacija. Dakle, moje kliničko liječenje nije završeno. Primila sam osam metaka, i gdje god sam došla, svi se čude, ne mogu da vjeruju da sam živa", izjavila je Jošićeva.\nIstiče da očekuje i da traži da ubica bude kažnjen najstrožom kaznom.\n"Nakon što je ovaj čovjek uhapšen, sada se nadam da će se stvari odvijati lančano. Vidjećemo. Nadam se da će u najskorijem vremenu MUP RS konačno razriješiti ovo ubistvo", rekla je Jošićeva za "Nezavisne".\nKaže da je nakon svega svjesna situacije, kao da se zločin juče desio.\n"Nisam plakala, nisam paničila. Sama sam svoj život spasila. On je pucao i u mene. Nakon što je upucao mog supruga, spustio je pušku, pomjerio se do retrovizora, podigao pušku i nastavio pucati u mene! Ja sam primila osam metaka. Kada je ispucao osmi metak, napravila sam se da sam mrtva. Pognula sam glavu, digla ruku, isplazila jezik, jer je to bio jedini mogući način da, možda, ostanem živa", navodi Jošićeva prisjećajući se najtraumatičnijeg događaja u svom životu.\nDodaje da je ubica pomislio da je umrla, a ona je nastavila da žmiri.\n"Nisam smjela da otvorim oči, jer nisam znala gdje se on nalazi. Kada sam pogledala u retrovizor, vidjela sam da ide iza mene sa spuštenom puškom, toliko sporo kao da nikad ništa nije uradio", naglašava Jošićeva.\nSa druge strane, Bojan Veselinović, Samardžijin advokat, potvrdio je za "Nezavisne" da ga je osumnjičeni pozvao nakon hapšenja.\n"Prvo je obavijestio svoju majku pa onda mene. Da li će za njega biti predložen pritvor, ne znam. Znam da ga je inspektor pozvao u četvrtak te da je on otišao u policijsku stanicu i onda su ga uhapsili. Za šta ga konkretno sumnjiče, zasad stvarno ne znam", izjavio je Veselinović za "Nezavisne".\nPodsjetimo, nekoliko dana nakon što je Šijan ubijen, a njegova supruga ranjena, policija je u Piskavici, nadomak Banjaluke, pronašla zapaljeni automobil i u njemu automatsku pušku. Potom je iz policije potvrđeno da je u pitanju vozilo koje je mjesec i po dana prije pronalaska ukradeno u Sarajevu, a sada, po svemu sudeći, upravo Samardžiju sumnjiče da je taj automobil ukrao.\nKako je objavljeno, Stefan Samardžija odranije je poznat policiji, a u zadnje vrijeme dovodi se u vezu sa auto-mafijom koja djeluje na području Sarajeva i Istočnog Sarajeva. U žižu javnosti dospio je krajem prošle godine, kada je uhapšen zajedno sa još tri osobe zbog sumnje da se mogu dovesti u vezu sa ubistvom dvojice sarajevskih policajaca Adisa Šehovića i Davora Vujinovića. On je ranije tvrdio da nema veze sa ubistvom policajaca te da ima alibi.\nPodsjetimo, najmanje 15 čaura pronađeno je 5. septembra naveče na mjestu ubistva Ostojića i ranjavanja Jošićeve, na koje je vatra otvorena iz zasjede, dok su se rendž roverom vraćali kući!\n24.03.2019 Crna hronika


četvrtak, 24 mart 2016 13:24\nVeoma uspešna saradnja poznate španske glumice Penelope Kruz i njene sestre Monike sa modnom kućom „Karpisa“, rezultirala je još jednom neobičnom kolekcijom torbi za proleće-leto 2016. godine.\nSestre Kruz ovog puta su dizajnirale uglavnom klasične i jednostavne torbe, sa neobičnim detaljima. Za razliku od prethodne kolekcije koja je podrazumevala samo ženske torbe, u novoj kolekciji se pojavljuju i koferi.\nPored malih tašni pažnju su privukle velike, praktične torbe u koje može stati sve ono što treba u toku dana jednoj savremenoj ženi.\nBoje su uglavnom pastelne i svaki model je ukrašen nekim neobičnim sitnicama koje svakoj torbi daju pečat posebnosti.\n01-08-2016 Hits:3949 Poznati\n28-03-2016 Hits:2981 Poznati\n14-03-2016 Hits:3006 Poznati\n04-03-2016 Hits:3005 Poznati


Hyundai predstavio novi i10 - AutoNovosti.com\nPred nama je nova, treća generacija Hyundaijevog najmanjeg modela i10, koji će šira javnost moći da upozna na frankfurtskom sajmu automobila. Dosadašnja, druga generacija Hyundaija 10 se pojavila krajem 2013. godine (tokom 2016. je doživjela i manju restilizaciju), ali vrijeme je za naslednika.\nAutomobil je dobio prednji dio po uzoru na veće modele ove južnokorejske kompanije, pri čemu se najviše ističu saćasta maska i nova svjetla. Južnokorejska kompanija navodi da njihov novajlija nudi novi dizajn eksterijera i enterijera, kao i nove mogućnosti povezivanja koje će ga učiniti liderom u svojoj klasi.\ni10 je dobio i modernija unutrašnjost, u kojoj se nalazi i unaprijeđeni infotainment sistem sa 8.0-inčnim ekranom osjetljivim na dodir.\nDio opreme će činiti i zadnja kamera, bežično punjenje za telefon, Apple CarPlay i Android Auto, kao i brojni bezbjednosni i sistemi pomoći vozaču (sistem automatskog kočenja, detekcija pješaka, sistem za upozorenje o napuštanju kolovozne trake…).\nUnutrašnjost je prostranija, zahvaljujući međuosovinskom rastojanju, koje je za 40 mm duže nego kod prethodnika, a automobil je i širi za 20 mm. Ovdje i podatak da je zapremina prtljažnika 252 litra.\nU ponudi motora će biti 1,0 litarski trocilindrični benzinac sa 67KS i 96 Nm (u paru sa 5-stepenim manuelnim robotizovanim mjenjačem sa istim brojem stepeni), kao i 1,2 litarski četvorocililndraš koji razvija 84KS i 118 Nm. Takođe, kupcima će kasnije biti ponuđena i LPG verzija.\nKako stvari sada stoje, novi i10 će se u prodaji na evropskom tržištu pojaviti početkom sledeće godine.


Dodik ne može da prežali Banjaluku – Banjaluka24\nNa pitanje da li su u SNSD-u utvrdili zbog čega su izgubili trku za gradonačelnika Banjaluke, Dodik je rekao da su u ovoj stranci imali lažnu predstavu o kandidatu koji je pobijedio.\nPredsjedavajući Predsjedništva Bosne i Hercegovine Milorad Dodik rekao je večeras kako će biti nastavljeni projekti u Banjaluci i najavio da će uskoro početi realizaciju izgradnje koncertne dvorane za šta je u ranijem periodu obezbijeđeno 10 miliona KM.\n“On je /Draško Stanivuković/ koristeći društvene mreže, ulagujući se ljudima dobio određenu podršku. Naravno, teško me je to pogodilo, ali svakako je pravo ljudi da glasaju onako kako misle da treba”, rekao je Dodik.\nS druge strane, naglasio je Dodik, pokazalo se da je jedan broj ljudi koji je bio sa SNSD-om u koaliciji organizovano glasao za suprotnu stranu, ali su “preduzete mjere u vezi sa ovom političkom izdajom”.\nOn je naglasio da je SNSD sada potpuno konsolidovan, ima skupštinsku većinu u gradu Banjaluka i jasan plan šta treba uraditi.\n“Jedino postoje oni koji podnose krivične prijave kada kažem da ne postoji bosanski već bošnjački jezik, onda neko podnese krivičnu prijavu, pa se onda ja vučem po sudovima šest mjeseci”, naveo je on.


Početak/Društvo/Turistička ponuda ruralnih područja juga Srbije na multimedijalnoj aplikaciji\nPredstavnici Ministarstva turzima Republike Bugarske i udruženja Azbuki iz Niša predstavili su u Nišu i Niškoj Banji multimedijalnu aplikaciju i promotivni film o turističkoj ponudi ruralnih područja Nišavskog i Pčinjskog okruga i okruga Pernik i Ćustendil.\nŽaklina Eftimovski iz udruženja Azbuki rekla je da su multimedijalna aplikacija i promotivni film uradjeni u okviru projekta „Integrisana turistička ponuda“, sa ciljem promocije ruralnih područja pomenutih okruga.\n„Multimedijalna aplikacija sadrži mape Nišavskog, Pčinjskog, Pernik i Čustendil okruga. Njome su obuhvaćene različite lokacije i različite turističke i kulturne organizacije, a ima i gazdinstava i proizvodjača hrane i sa naše i sa bugarske strane“, rekla je Eftimovski na konferenciji za medije.\nPrema njenim rečima, multimedijalna aplikacija i promotivni film, promovišu udaljene destinacije poput sela u blizini Bosilegarada u kojima ima još ljudi i smeštajnih kapaciteta. „Reč je o mestima koja su od sličnih mesta u Bugarskoj udaljena svega dvadesetak ili trideset kilometara.\n„Ta mesta mogu da se povežu i i izadju pred turiste sa jednom zajedničkom ponudom, a imaju zaista šta da ponude, ti predeli su zaista predivni“, kazala je Eftimovski.\nPromotivni film i multimedijalna aplikacija, dodala je Eftimovski promovišu i sportski i religiozni turizam pograničnih područja Srbije i Bugarske.\n„Promovisali smo zajedno crkve i manastire koji se nalaze na području Nišavskog okruga, pre svega na području Sićevačke i Jelašničke klisure, sa festivalima koji se u Perniku organizuju u vreme proslavljanja tradicionalnih praznika“, rekla je Eftimovski.\nMultimedijalna aplikacija, dodala je, ima i svoju mobilnu aplikaciju koja može da se koristi na mobilnim telefonima, njena internet adresa je „vilin-grad.com“. Ona je kazala da se projekat „Integrisana turistička ponuda“ završava početkom narednog meseca, posle 15 meseci trajanja i organizovanja brojnih različitih aktivnosti, poput radionica, festivala i okruglog stola.\nEftimovski je istakla da su Azbuki i Ministarstvo trgovine Bugarske za realizaciju projekta imali finansijsku podršku Evropske unije kroz IPA program prekogranične saradnje Srbije i Bugarske od oko 100.000 evra. Nikola Manevski iz Ministarstva turizma Bugarske Nikola Manevski izjavio je da čitav projekat ima veliki značaj za srpske i bugarske partnere.\nazbuki region turizam\nPromocija letnje sezone u Crnoj Gori uz nastup DJ Niggora\nU Nišu na početku godine više od 17.000 turista


Efektiva: Smernice za primenu Lex-a! - Svajcarac.rs\nEfektiva: Smernice za primenu Lex-a!\nPrimena odredbi Lex-a, ne donosi svim korisnicima isti efekat, koji zavisi od preostalog roka otplate i trenutne kamate na chf kreditu. Korisnici kojima je preostao kraći rok otplate(npr 2-3 godine), nemaju interes da prihvate ovu ponudu, jer su do sada platili gotovo svu kamatu, pa im se više isplati da tuže za ništavost valutne klauzule. Korisnicima koji imaju još 15-20 godina za plaćanje, svakako se Lex više isplati, ali treba razmotriti i ostale činjenice.\nPrevious Evo kako izgleda predlog ponude Next PONUDE DO 7. JUNA


Zimski sajam zanatskog piva 23. decembra u Istočnom Sarajevu - Klix.ba\nPredsjednik Udruženja "Kištra" Vedran Kurteš rekao je da je cilj festivala promocija kulture zanatskog pivarstva, druženje i razmjena iskustava sa drugim pivarima, ali i upoznavanje javnosti o različitim vrstama zanatskog piva.\n"Na festivalu će se, osim lokalnih kućnih pivara iz Istočnog Sarajeva, predstaviti proizvođači zanatskog piva Kraft delegat, Semizburg, Gelender iz Sarajeva, Raft Breweryiz Foče, Beerokrata Pale, kao i Fabrika iz Crne Gore", precizirao je Kurteš.\nOn ističe da zanatsko pivo polako ali sigurno osvaja tržište u BiH. S tim u vezi je sve veći broj festivala i sajmova koji se u posljednje vrijeme organizuju u BiH, a na kojima se mogu probati razne vrste zanatskog piva.\n"Festivali i sajmovi zanatskog piva u organizaciji našeg udruženja poprimili su tradicionalni karakter, s obzirom da je ovo već četvrti put da organizujemo promociju zanatskog piva u našem gradu", rekao je on.\nU organizaciji Udruženja "Kištra" dosad su organizovana tri festivala zanatskog piva, koja su održana u septembru i decembru 2016. godine., odnosno augustu 2017. godine.\nIstočno Sarajevo pivo Kištra\nDivni San Juan: U glavnom gradu Portorika možete se zabaviti na bezbroj načina\nDa li terapeut smije/treba govoriti o sebi?


NOVA ZANIMLJIVA FUNKCIJA NA DRUŠTVENOJ MREŽI TWITTER: SIGURNI REŽIM RADA | Hayat.ba\nNOVA ZANIMLJIVA FUNKCIJA NA DRUŠTVENOJ MREŽI TWITTER: SIGURNI REŽIM RADA\nTwitter će, inače, automatski označavati naloge koji su skloni digitalnom zlostavljanju i prepoznati su kao “spam”, pa će tako i ograničavati načine na koje ti nalozi mogu da vrše interakciju sa vašim nalogom, prenosi portal “The Verge”.\nOvo je još jedna u nizu finkcija koje Twitter uvodi u cilju smanjenja broja zlonamjernih i uvredljivih poruka, a pored toga, već je uvedeno i mnoštvo drugih alata koji “filtriraju” uvredljive objave.\nOsim ove funkcije, tu je i još jedna koju je Twitter nedavno uveo – Super Follows, opcija koja omogućava korisnicima sa velikim brojem pratilaca da dodatno zarade.\nNaime, oni mogu da naplaćuju pristup određenom dodatnom sadržaju na svom profilu, ali klasične objave i dalje svima ostaju dostupne. Oni koji spadaju u “Super pratioce” imaju pristup posebnim grupama, dodatnim tvitovima i slično.


Mesna zajednica Novi Bečej izdala u zakup njive i livade\nSredstva dobijena od licitacije za zakup njiva i livada, koje su date na korišćenje Mesnoj zajednici Novi Bečej, biće iskorišćena namenski, kazao je član saveta MZ Milan Budakov. On je dodao da će u dogovoru sa seoskim pašnjačkim odborom biti donet plan utroška tih sredstava.\n– Gledaćemo da novac dobijen od zakupa iskoristimo u cilju unapređenja stočarstva i zemljoradnje. Imaćemo više predloga i zajedno sa pašnjačkim odborom ćemo proceniti šta je najbolje i gde je najpotrebnije da usmerimo sredstva – naglasio je Budakov.\nPrvi krug javne licitacije održan je 30. oktobra i tom prilikom je izdato osamnaest parcela, od čega devet njiva različitih klasa, na period od tri godine, i devet livada, na isti period. Krajem novembra održan je i drugi krug javne licitacije za zakup zemljišta, koje nije izdato u prvom licitacionom krugu. Međutim, tada nije bilo zainteresovanih za zakup, pa nije izdata nijedna parcela.\n– Od izdavanja njiva ostvarili smo prihod od 802.119 dinara, na godišnjem nivou, a od izdavanja livada 372.733 dinara. To znači da su ukupni godišnji prihodi Mesne zajednice Novi Bečej od izdavanja zemlje 1.174.852 dinara – navodi Budakov.\nPo njegovim rečima, kada je u pitanju izdavanje pašnjaka, prema Zakonu o vraćanju utrina i pašnjaka selima na korišćenje, oni se ne mogu izdavati, već služe isključivo za ispašu stoke.\nTagoviMesna zajednica Novi Bečej njive zakup\nOpština Sečanj sufinansira nabavku opreme za navodnjavanje\nPrednost komasacije najbolje se može videti na primeru Botoša


Marotta: "Naš posao na januarskom mercatu je završen" | Ju1897.net\nMarotta: "Naš posao na januarskom mercatu je završen"\nObjavio: Alessandro Del Piero u 19:58h / Kategorija: Izjave\nUprkos brojnim tračevima medija o prelasku Seada Kolašinca, kao i Rominog Leandra Paredesa, generalni direktor Juventusa je danas potvrdio kako aktuelni prvaci Italije neće raditi nikakve daljnje poteze na januarskom prelaznom roku koji u Italiji završava sutra u 22h.\n"Naš posao na januarskom mercatu je završen," izjavio je Marotta za Sky. "U preostalim satima nećemo povlačiti nikakve poteze." Podsjećamo da su pojedini italijanski mediji u više navrata selili Seada Kolašinca iz Schalkea u Juventus već u januarskom roku, budući da bosanskohercegovačkom internacionalcu ugovor sa bundesligaškim timom ističe narednog ljeta. Brojni tračevi su bili povezivani i sa mogućim odlaskom Hernanesa u redove Genoe, dok su današnje socijalne mreže bile preplavljene tvrdnjama da je Leandro Paredes novi igrač Stare dame.


"Windows 8 Release Preview" izdanje donosi brže i fluidnije iskustvo u radu najpoznatijeg operativnog sistema na svetu, uz novi korisnički interfejs koji se jednako dobro pokazuje na uređajima osetljivim na dodir odnosno uređajima uz koje se koriste miš i tastatura.\nKada je u februaru lansirana "Windows 8 Consumer Preview" verzija, preuzeta je više od million puta samo u prvih 24 sata, čime je "Windows 8" postao najtestiraniji "Majkrosoftov" operativni sistem svih vremena.\nDanašnjim lansiranjem, "Windows 8" ulazi u finalnu fazu razvoja pre početka masovne proizvodnje.\nNove aplikacije donose snažniji doživljaj novog operativnog sistema "Windows 8 Release Preview" koji nudi niz novih aplikacija kompanije "Majkrosoft" i njenih partnera, uključujući "Bing trevel", vesti, sportske i "Xbox" aplikacije.\nNova verzija ovog operativnog sistema donosi i vidljiva poboljšanja koja se odnose na elektronsku poštu, fotografije i takozvane "Pipl" aplikacije.\nNovi "internet eksplorer 10", uključen u "Windows 8 Release Preview" verziju, omogućava nov način pretraživanja, naročito na uredjajima sa ekranima osetljivim na dodir.\n"Majkrosoft" od sutra pokreće "Windows upgrade" ponudu koja će biti dostupna u 131 zemlji u svetu.\nKorisnici koji kupe računar sa operativnim sistemom "Windows 7" do 31. januara 2013. biće u prilici da nadograde operativni sistem na "Windows 8 pro" u vremenu trajanja promotivnog perioda kada se "Windows 8" pojavi na tržištu, po ceni od 14,99 dolara.\nNadogradnja se može instalirati na bilo kom kompatibilnom računaru, uz mogućnost tehničke podrške "Majkrosofta" u periodu od 90 dana.


Mondo\t30.07.2008 21:16\nBivši predsednik Republike Srpske Radovan Karadžić, optužen za genocid nad nesrbima u BiH, stigao je u Hag, potvrdila je portparol haškog suda Nerma Jelačić. Karadžić je specijalnim letom aviona Vlade Srbije prebačen od Beograda do aerodroma u Roterdamu odakle je zatim izvršen njegov transfer za Hag.\nIzveštači sa lica mesta javili su da je nešto pre osam sati u Sheveningen sleteo helikopter za koji se pretpostavlja da se u njemu nalazi Karadžić. Radovan Karadžić je u koloni vozila jutros, oko 3.45 izveden iz zgrade Okružnog suda u Beogradu, a potom je prevezen na aerodrom Nikola Tesla, da bi kroz VIP ulaz bio uveden u Aerodromsku zgradu. Reporeteri Tanjuga sa lica mesta javili su da su tri džipa sa zatamljenim staklima i uključenim rotacionim svetlima, izašla oko 3.45 sati iz dvorišta zgrade Okružnog suda i uputili se ka naselju Konjarnik, a odatle na auto-put. Ubrzo potom, 15-tak minuta kasnije stigli su na beogradski aerodrom „Nikola Tesla”.\nPrema izjavama slučajnih očevidaca, grupa blindiranih vozila sa rotacionim svetlima već oko jedan sat posle ponoći uputila se od centra Beograda do aerodroma, tako da ostaje nejasno da li je prva kolona bila samo „varka” ili je Karadžić već oko dva sata bio na aerodromu.\nGlavni tužilac Serž Bramerc najavio je da će se novinarima obratiti nedugo pošto Karadžić pristigne u pritvor.


SRBIJA POKRENULA ISTRAGU PROTIV ZVICERA: Policija ima dokaze da je vođa kavčana odgovoran za niz likvidacija MOGUĆE I IZRUČENJE? | FELJTON.rs G-E0EWZBLP0V\nHome / CRNA HRONIKA / SRBIJA POKRENULA ISTRAGU PROTIV ZVICERA: Policija ima dokaze da je vođa kavčana odgovoran za niz likvidacija MOGUĆE I IZRUČENJE?\nIstražni organi u Srbiji pokrenuli su istragu protiv navodnog vođe kavačkog klana Radoja Zvicera zbog sumnje da je povezan sa više svirepih ubistava u našoj zemlji.\nSrbija, prenosi crnogorski portal Borba, još nije zvanično zatražila njegovo izručenje, a veruje se da je učestvovao u organizaciji najmanje tri ubistva i regrutovanju novih članova klana, koji je prethodnih meseci pretrpeo velike gubitke na beogradskim ulicama.\nPrema nezvaničnim informacijama, srpski istražni organi imaju veliki broj materijalnih dokaza koji upućuju na sumnju da su kavčani odgovorni za još nekoliko ubistava u Srbiji, ali i u regionu, prenosi Borba.\n– Rat između klanova Radoja Zvicera i Luke Bojovića dostigao je neverovatne razmere – kazao je nedavno predsednik Srbije Aleksandar Vučić na sednici Saveta za nacionalnu bezbednost Srbije.\nKako su mediji objavili krajem 2018. godine, Zvicer je pregovarao o predaji nadležnima organima Crne Gore.\nZa njim tada nije bila raspisana poternica, ali su ga nadležni organi potraživali zbog pribavljenih dokaza koji ukazuju na sumnju da je finansirao nekoliko ubistava. Te likvidacije su navodno rezultat rata kavačkog i škaljarskog klana.\nPrvi čovek kavačkog klana i Veljko Belivuk, zvani Velja Nevolja, privedeni su krajem januara u stanicu kotorske policije na informativni razgovor, a nakon saslušanja su pušteni. Sa njima je tada privedeno više bezbednosno interesantnih osoba koje slove za osobe bliske kavčanima. Belivuk se nakon toga vratio u Srbiju gde je uhapšen sa članovima svoje kriminalne grupe u sklopu istrage o svirepim ubistvima više osoba.\nU sklopu istrage o pokušaju ubistva Radoja Zvicera u maju prošle godine u Kijevu, utvrđeno je da su napadači trebalo da dobiju oko 600.000 evra. Kao motiv pokušaja likvidacije Zvicera navodi se osveta za ubistvo Igora Dedovića i Stevana Stamatovića u Atini. Napadači su dobili oko pola miliona za izvršenje ovog krivičnog dela, a navodno i više od 100.000 za troškove boravka u Ukrajini.\nZvicer je teško ranjen 26. maja prošle godine u sačekuši u kvartu u Kijevu u kojem je živeo. Zbog napada na njega uhapšeni su Baranin Stefan Đukić, prvoosumnjičeni za ubistvo sugrađanina Jovana Klisića i ranjavanje Velizara Gardaševića, Podgoričanin Emil Tuzović i državljani Srbije Petar Jovanović i Milan Branković. U sklopu istrage priveden je i službenik ukrajinske policije Rostislav Černobrivi.\nStefan Đukić je i pod sumnjom da je član kriminalne grupe koja je optužena za ubistvo jednog crnogorskog državljanina u Španiji. O tome javnosti nije poznato više detalja, kao ni to da li ga Španija potražuje.\nPrije organizovanog napada na Radoja Zvicera, on je 1. novembra 2019. godine u Baru, ispred lokala „Savoja“ ubio sugrađanina Jovana Klisića. Sumnja se da je imao dobro organizovanu logističku i novčanu podršku jer je nakon toga uspio da pobegne iz države i domogne se Ukrajine, gde je i lišen slobode nakon izvršenja krivičnog dela.\nGlavni organizator nesmetanog kretanja po Kijevu članova kriminalne organizacije koji su pokušali da ubiju Zvicera bio je navodno bivši narodni poslanik Jevgen Deidei, koji je to uradio na zahtev svog prijatelja Poljaka, objavio je ukrajinski portal Detektiv info.\nDeidei se u ovom slučaju pojavio kao svedok i objasnio je svoju ulogu u pokušaju ubistva Zvicera.\nPrevious: NARODNA BANKA SRBIJE: Nije tačno da smo utvrdili zakonitost rada Đilasove firme Multikom open u Švajcarskoj\nNext: NAJMLAĐA BLOGERKA PRAVI SKANDAL U SVETU Milana (7) ima slike u gaćicama sa dečkom (13) u sobi, kako se ljube i dodiruju na krevetu, a njena majka ovo sve podržava! (FOTO)


“Demokratska promjena vlasti, koja se dogodila u avgustu prošle godine, nije sa sobom donijela napredak u pravcu transparentnosti rada izvršne vlasti”, kazali su iz BS\n3642 pregleda\t13 komentar(a)\nIzvještaj Evropske komisije (EK) o napretku Crne Gore realna je slika stanja u državi u posljednjih godinu, ocijenili su iz Bošnjačke stranke (BS), dodajući da se u zabrinuti što je potpuno usporen integracioni proces.\nIz BS navode da je izvještaj potvrdio sve one segmente, na koje su upozoravali u posljednjih godinu dana.\n“Izvještaj o napretku, realna je slika stanja u Crnoj Gori u posljednjih godinu dana. Zabrinuti smo što je potpuno usporen integracioni put Crne Gore, što je jasno potvđeno u navedenom izvještaju”, rekli su oni.\nKao država, koja je, kako navode iz BS, bila lider u integracionom procesu, Crna Gora u posljednjih godinu dana nije ostvarila nikakav napredak u pravcu zatvaranja pregovaračkih poglavlja i ispunjavanja mjerila.\n“Demokratska promjena vlasti, koja se dogodila u avgustu prošle godine, nije sa sobom donijela napredak u pravcu transparentnosti rada izvršne vlasti”, kazali su iz BS.\nOni “sa žaljenjem konstatuju” da je izostao dijalog o važnim pitanjima, iako je, kako kaže ta partija, uporno, već mjesecima pozivala na pronazilaženje kompromisa oko najvažnijih pitanja.\nBS navodi da je potvrđeno da je aktuelna većina odbijala svaki vid saradnje sa opozicijom i nevladinim sektorom.\nTo je, kako navode iz BS, potvrđeno u dijelu koji se odnosi na izmjene Zakona o državnim službenicima i namještenicima, “koje su sprovedene bez javne rasprave, bez uključivanja eskperata u izradi zakona, kao i bez konsultacija sa našim međunarodnim partnerima”.\nIz BS su kazali da “nažalost, navedenim izmjenama su sniženi uslovi za kompetentnost, nezavisnost i zapošljavanje državnih službenika, koje je zasnovano na zaslugama”.\nIzostanak političkog dijaloga, kako su kazali iz BS, u trenutku kada se Crna Gora nalazi u najvećoj političkoj krizi, pokazatelj je nedovoljne spremnosti aktuelne vlasti da uspostavi partnersku saradnju sa opozicijom.\n“Posebno nas brine institucionalna blokada značajnih državnih institucija”, rekli su iz BS.\nTa partija, kako se navodi, u kontinuitetu ukazuje na navedene probleme, koji su prepreka za dalji napredak Crne Gore na putu ka EU.\n“Neostvarivanje Ustavom garantovanih manjinskih prava, ostaje kao jedan od nedostataka na koji je ukazano. Kakav će biti odnos Vlade prema manje brojnim narodima narodima, odrediće i tempo reformi i uspješnosti evropskog puta Crne Gore”, navodi se u saopštenju.\nBSBošnjačka strankaEvropska komisijaEKCrna Gora i EUCrna Gora i Evropska unijaCrna Gora i evropske integracije


Drustvo - datum: 2018-03-29 AGENCIJA ZA ZAŠTITU PRIRODE DONIJELA ODLUKU Termoelektrani dali dozvolu\nAgencija za zaštitu prirode i životne sredine izdala je integrisanu dozvolu za rad Termoelektrani Pljevlja na period od pet godina. Integrisana dozvola izdata je u skladu sa obavezama predviđenim Programom mjera prilagođavanja rada postojećeg postrojenja ili aktivnosti propisanih uslovima i Akcionim planom koji čine sastavni dio dozvole. Time je TE Pljevlja postala jedini od tri velika zagađivača (pored Kombinata aluminijuma Podgorica i nikšićkog Toščelika) koji je dobio integrisanu dozvolu, iako je rok za njeno pribavljanje bio 1. januar ove godine.\n– Rad TE Pljevlja ograničen je na ukupno 20.000 radnih sati, u periodu od 1. januara 2018. do 31. decembra 2023. godine, shodno odluci Ministarskog savjeta Energetske zajednice o odobravanju izuzeća postrojenja od usklađenosti sa graničnim vrijednostima emisijama utvrđenim Direktivom Evropskog parlamenta i Vijeća, koju je usvojila Vlada Crne Gore – navodi se u rješenju Agencije.\nPrema ovoj odluci, Elektroprivreda Crne Gore (EPCG) je dužna da Agenciji za zaštitu prirode i životne sredine i Upravi za inspekcijske poslove – Odsjek za ekološku inspekciju, dostavlja godišnje izvještaje, najkasnije do 15. januara tekuće za prošlu godinu, o izvršenim obavezama iz Programa mjera prilagođavanja rada postojećeg postrojenja ili aktivnosti propisanim uslovima sa Akcionim planom.


POČINJU RADOVI OBNOVE SAVA CENTRA Biće uloženo minimum 60 miliona evra! – Lajk.rs\nPOČINJU RADOVI OBNOVE SAVA CENTRA Biće uloženo minimum 60 miliona evra!\nTo su navele generalni direktor Sava centra Kristina Mirosavljević i direktor izgradnje u kompaniji “Delta Real Estate” Katarina Gajić, ističući da se Sava centru neće menjati namena, već da je cilj vratiti mu stari sjaj.\nPročitajte još... Brnabić: Beograd domaćin konferencije o kovidu, to je potvrda rezultata rada Vlade i zdravstva\n– Tamo postoji dosta neke mobilne opreme, šankova, pultova, kuhinjske opreme, lakih pregradnih zidova, istrulelih starih obloga…sve je to neophodno da što pre iznesemo. Kada se steknu uslovi i dobijemo neophodne saglasnosti, otpočećemo rekonstrukciju ovog objekta- navela je Gajić.\nPročitajte još... Dr Kon napušta Krizni štab?\n– Imamo veoma ambiciozan plan, mada je nezahvalno prognozirati koliko će trajati radovi na rekonstrukciji Sava centra, ali naš plan je svakako da traju dve godine- navela je Gajić.\nPročitajte još... USKORO NOVA PROCEDURA U APOTEKAMA Ako krenete po antibiotik, moraćete da se pridržavate sledećih pravila\n– Prema ugovoru, naša obaveza je da u ovaj objekat investiramo 50 miliona evra. Svesni smo da je rekonstrukcija zahtevna i nezahvalno je da prognoziramo koliko će to ulaganje konačno biti, ali sigurno da je to minimum 60 miliona evra- istakla je Gajić.\nPročitajte još... POMUTILA RAZUM I PROLAZNICIMA Marija Egelja čitala najnoviju prognozu, zbog njenog dekoltea i kiše koja je uporno zasipala, vreme nikoga više nije zanimalo!\n– Želimo da zadržimo sve ono po čemu je Sava centar poznat s tim što želimo da mu vratimo stari sjaj, jer zaista želimo da Beograđani opet imaju objekat za ponos u koji će moći da dolaze gotovo svakodnevno- naglasila je Mirosavljević.\nPročitajte još... ZIMA NAM STIŽE RANIJE? Meteorolog Čubrilo saopštio najnoviju prognozu: Od 28. oktobra se naglo menja temperatura\n– Planiramo da zadržimo sve ono po čemu je Sava centar prepoznatljiv, da zadržimo njegovu namenu s tim što ćemo kongresni, poslovno-komercijalni i kulturni deo rasporediti tako da ne ometaju rad jedni drugih već da čine sinergiju u privlačenju klijenata- zaključila je Mirosavljević.\nDRAMA U VOZU Muškarac vitlao nožem i zapalio vagon, čak 15 povređenih (VIDEO)


Crveni krst Kuršumlija: Sprovedena akcija „Vojni lekar na selu“ - Topličke Vesti | Topličke Vesti\nCrveni krst Kuršumlija: Sprovedena akcija „Vojni lekar na selu“\nAutor Radica Gavrilović 7 sep 2019\nKURŠUMLIJA- Crveni krst Kuršumlija sproveo je akciju „Vojni lekar na selu“ u saradnji sa Vojskom Srbije, Domom zdravlja Kuršumlija i predsednikom Mesne zajednice Dobri Do Radovanom Jelićem. Tom prilikom posetili su sela uz administrativnu liniju sa Kosovom i Metohijom: Dobri Do, Trpeze, Crveniku i Sekiraču.\n-Posetili smo pedeset porodica i podelili 52 paketa hrane, isto toliko paketa higijene i 520 kilograma brašna. To su uglavnom staračka domaćinstva sa minimalnim penzijama, narušenog zdravlja. Udaljeni su od grada od 50 km pa je do njih je veoma teško doći a autobusi u tom pravcu ne saobraćaju-kazala je Radosava Mićović, sekretar Crvenog krsta.\nRadosava Mićović je pojasnila da su se meštani ovih sela veoma obradovali njihovoj poseti jer ih gotovo niko ne obilazi a zbog udaljeni od grada retko posećuju lekara.\nPročitajte i... Stiže Nova godina...\n-Lekari su pregledali svakog meštanina i propisali nephodnu terapiju dok je naša ekipa Crvenog krsta podelia pakete donaciju Ministarstva za rad i socijalnu politiku i ponudili smo im pomoć kad god im je potrebna u okviru naših mogućnosti. Većina meštana ovih zabačenih sela je istakla da im najviše znači naš dolazak, poseta i saznanje da neko misli na njih, nego i sama pomoć u materijalnom smislu-istakla je Radosava Mićović.\nRukometaši i košarkaši Jastrepca jesenji prvaci 16. decembra 2019.\nFutsaleri četvrti 16. decembra 2019.\nBlačani i Kuršumličani igraju za trofej 15. decembra 2019.\nJoš jedna pobeda Vitezova 15. decembra 2019.\nČuvari tradicije: “Etno soba” porodice Ilić u centru Kuršumlije 15. decembra 2019.\nKratak url URL: https://toplickevesti.com/?p=471451\n7 sep 2019. Komentari na vestima starijim od 7 dana su zatvoreni RSS 2.0.\n1 komentar za “Crveni krst Kuršumlija: Sprovedena akcija „Vojni lekar na selu“”\n7. septembra 2019. - 12:29\nVlasti se menjaju a Radovan Jelic ostaje samo menja partije.\nRukometaši i košarkaši Jastrepca jesenji prvaci\nBlačani i Kuršumličani igraju za trofej\nJoš jedna pobeda Vitezova\nČuvari tradicije: “Etno soba” porodice Ilić u centru Kuršumlije\nStiže Nova godina…\nFutsal: Važna utakmica za Kuršumličane\nOdržana promocija romana “Dnevnik” Branimira Đorđevića


Navijači - FK Borac Jelah - Zvanična internet stranica\nFK Borac iz Jelaha se može pohvaliti sa jednim od najvjernijim i najpoštenijim navijačima u ovom dijelu Bosne i Hercegovine.\nKao podatak da se radi o vrlo kvalitetnim sportskim navijačima govori i činjenica da predstavnici svih nivoa saveza u našoj državi imaju vrlo visoko mišljenje o našim navijačima, što na svakom susretu ističu kao najveće bogastvo našeg kluba.\nDa se radi o vrlo privrženim navijačima govori i činjanica da imamo (u odnosu na druge klubove) dobar odziv na domaće utakmice tokom cijele sezone u seniorskom ali i takmičenju omladinskih ekipa.\nOno što je oduševilo sve sportske radnike iz naše države je odziv na utakmicama mlađih kategorija, tako da smo u utakmicama pionirskog takmičenja, u većem nivou takmičenja na Šibovima mogli vidjeti 800 gledalaca, a na polufinalnoj utakmici državnog pionirskog takmičenja na tribinama stadiona u Jelahu bilo je prelijepo vidjeti oko 1500 gledalaca, što je svakako ostavilo veliki utisak na naš državni savez.\nNavijači našeg kluba se mogu pohvaliti sa prelipeom atmosferom koju su napravili prilikom prijateljske utakmice sa tadašnjim aktuelnim prvakom naše države FK Sarajevo, gdje smo mogli vodjeti prelijepe slike sa Šibova koje su medijski podržali skoro svi važniji sportski listovi i portali u našoj državi.\nIpak najljepše slike navijača na našim Šibovima ćete vidjeti u lokalnom derbiju protiv ekipe NK TOŠK iz Tešnja, gdje se možemo uvjeriti u sav patriotizam i ljubav prema našem klubu.\nNajvatreniji navijači našeg kluba su grupa navijača koji se zovu “Jalijaši” .


Lojd vodio Zvezdu do pobede protiv Mege (VIDEO) – SveVesti.net\nLojd vodio Zvezdu do pobede protiv Mege (VIDEO)\nCrveno-beli su ostvarili 12. pobedu, dok je Mega zabeležila šesti poraz.\nU veoma zanimljivom i rezultatski neizvesnom susretu Zvezda je prelomila meč u svoju koristi sredinom poslednje deonice kada je došla do plus 12.\nIako se Mega nije predavala, izabranici Dejana Radonjića uspeli su da održe prednost i da upišu novu pobedu, zahvaljujući Džordan Lojdu.\nNajefikasniji u pobedničkom timu bio je upravo Lojd sa 29 poena, Lengston Hol je dodao 14, a kapiten Branko Lazić stao je na 12.\nU ekipi Mege, koju zbog zaraze korona virusom nije vodio trener Vladimir Jovanović, Filip Petrušev je ponovo bio na visini zadatka sa 22 poena.\nIspratili su ga Marko Simonović sa 18 koševa i Kazalon sa 15.\nRadonjić: Morali smo da igramo do poslednjeg atoma snage\n“Posle nedelje sa duplim programom, uvek je nezahvalno ući u sledeću utakmicu. Mega je pokazala ono što smo i najavljivali pre meča i ukazivali respekt, da može da savlada svakog rivala”,rekao je Radonjić na konferenciji za medije posle meča.\n“Odigrali su jako, jako dobar meč, morali smo da igramo do poslednjeg atoma snage i da dođemo do, za nas u ovom trenutku veoma važne pobede zbog te borbe u plej-ofu i regularnom delu sezone ABA lige”, zaključio je Radonjić.\nVolden dobio srpsko državljanstvo\nAmerički košarkaš Kori Volden dobio je srpsko državljanstvo i neće više imati status stranca u Crvenoj zvezdi, prenose beogradski mediji.\nKako se navodi, ova odluka objavljena je u Službenom glasniku 29. januara.\nZa domaća takmičenja dozvoljena su četiri stranca, a Zvezda ih trenutno ima šestoricu (Kolom, Hol, Lojd, Rit, O’Brajant i Noko), što znači da dvojica neće moći da igraju na završnom turniru Kupa Radivoja Koraća.\nPrevious Lojd vodio Zvezdu do pobede protiv Mege\nNext Nestvarna partija Jokića za novo priznanje – Srbin ponovo igrač nedelje na Zapadu


Arsenal deklasirao Standard, Feyenoord bolji od Porta\nSevilla je pred domaćim navijačima pobijedila APOEL rezultatom 1:0\nVečeras su se diljem Evrope igrale utakmice drugog kola UEFA Europske lige, a posebnu pažnju ljubitelja nogometa su privukli dueli AZ Alkmaar – Manchester United, Feyenoord – Porto, Arsenal – Standard Liège i Sevilla – APOEL, javlja Anadolu Agency (AA).\nAZ Alkmaar je u grupi “L” kod kuće igrao bez golova protiv Manchester Uniteda. U istoj grupi, fudbaleri Partizana su ostvarili značajnu pobjedu nad Astanom na gostovanju, rezultatom 2:1.\nFeyenoord je u Rotterdamu u grupi “G” slavio protiv Porta rezultatom 2:0, dok je u istoj grupi ekipa Young Boysa savladala Rangers sa 2:1.\nArsenal je u grupi “F” na svome “Emiratesu” deklasirao Standard Liege s 4:0. U istoj grupi, Guimaraes je kod kuće izgubio od Eintracht Frankfurta s minimalnih 0:1.\nU okviru grupe “A”, Sevilla je pred domaćim navijačima pobijedila APOEL rezultatom 1:0.\nU meču grupe “J” Bašakšehir je u Istanbulu remizirao 1:1 sa Borussijom Mönchengladbach. Pogodak za Bašakšehir je postigao reprezentativac Bosne i Hercegovine Edin Višća. U istoj grupi, Wolfsberger AC i AS Roma su, također, remizirali 1:1.\nCSKA Moskva je u grupi “H” izgubila u Moskvi od španskog Espanyola s 0:2, dok je u istoj grupi Ferencvaroš u Budimpešti poražen od Ludogoretsa rezultatom 0:3.\nTrabzonspor je u grupi “C” u Trabzonu remizirao 2:2 s Baselom, a Krasnodar je kod kuće izgubio od ekipe Getafea rezultatom 1:2.\nU grupi “D”, Rosenborg je u Trondheimu izgubio od holandskog PSV-a s 1:4. U istoj grupi, Sporting je u Lisabonu savladao LASK Linz rezultatom 2:1.\nCeltic je u grupi “E” pred svojim navijačima slavio protiv CFR Cluja s 2:0, dok je Lazio na svome “Olimpicu” savladao ekipu Rennesa rezultatom 2:1.\nU ostalim mečevima su postignuti sljedeći rezultati: Bešiktaš – Wolves 0:1, Braga – Slovan Bratislava 2:2, Oleksandriya – Gent 1:1, Saint-Étienne – Wolfsburg 1:1, Lugano – Dynamo Kyiv 0:0 i Malmo FF – FC Copenhagen 1:1.


Da li pijenje alkohola zaista poboljšava vaše veštine stranih jezika? | RS.burnbrightlove.com\nKada je reč o pokušaju da govore svoj drugi jezik (Slovenian, ako ste radoznali), postoje dva scenarija koji ga čine mnogo lakše: piju alkohol i govore da male dece (ne nužno u isto vreme). Sada, nova studija objavljena u časopisu Psichopharmacologiis potvrđuje ono što sam oduvek sumnjao: Mala količina alkohola može pomoći da govori strani jezik.\nNažalost, to nije neki napitak koji vas magično uči nove reči i ispravan gramatiku. To u suštini radi snižavanjem zabrane. U ovom trenutku, mi smo svesni da konzumiranje alkohola se ne petlja sa našim kognitivnih i motornih funkcija, tako da koriste tu logiku, to ima smisla da pije smanjenja vam mogućnost da prekine da srednjoškolskom francuskom ili koledž Mandarin. Ali, u isto vreme, takođe znamo da je za neke ljude, alkohol smanjuje društvenu anksioznost i povećava nivo poverenja, koje tehnički mogu pomoći da govorite svoj maternji jezik previše.\nMoje Complicated Feelings On saradnik slovenačko-američkog Melania Trump\nOvo istraživanje je sprovedeno na izvornim nemačkim govornika koji žive u Holandiji koji su studiraju na holandskom univerzitetu i uče da čitaju, pišu i govore na holandskom. Na 50 učesnika je svaki dat napitak - neki, niske doze alkohola, dok su drugi dobili bezalkoholno piće - i imao razgovor sa izvornog holandskog govornika, koji je snimljen i kasnije analiziran od strane ljudi koji nisu bili svesni ili ne non-native su konzumirali alkohol.\nIspostavilo se da, ljudi koji su imali nisku dozu alkohola govorio znatno bolje od onih sa bezalkoholno piće, posebno kada je reč o izgovoru.\n"Naša studija pokazuje da akutna konzumiranje alkohola može imati pozitivne efekte na izgovora stranog jezika u ljudima koji su nedavno naučili taj jezik," Dr. Inge Kersbergen, sa Univerziteta u Liverpulu Instituta za psihologiju, zdravlja i društva, a koji je bio uključen u studija, navodi se u saopštenju. "Ovo obezbeđuje podršku za laike uverenja (među dvojezične zvučnika) da mala doza alkohola može da poboljša svoju sposobnost da govore drugi jezik."\nDečje ruke Sa drugog jezika\nAli, dr Fritz Rener, jedan od istraživača koji su sproveli studiju na Mastriht univerziteta, istakao je da su pozitivni efekti na druge jezika došao sa niskom dozom alkohola, i piju velike količine možda neće imati isti ishod.\nNa kraju, dr Džesika Verthmann, jedna od istraživača na Univerzitetu Mastrihta, upozorio je čitanjem previše u ovim rezultatima do više istraživanja vrši se, sugeriše da je anksioznost-efekta smanjenja alkohola može igrati važnu ulogu u svakom poboljšanju posmatranom jezika.\nNaša tela, sami preuzmemo međunarodni surogat\nDa li se vaši jajnici mogu ukloniti tokom histerektomije?


PARTNERI - Fakultet savremenih umetnosti\nPartnerstva koja studentima obezbeđuju uspeh\nKako bi studenti bili stalno u toku sa dešavanjima, imali priliku da prikažu svoje radove u najposećenijim prostorima, učili od najvećih stručnjaka uz praksu koja im neophodna, i realizovali svoje ideje onako kako ih zamisle, Fakultet savremenih umetnosti sklapa partnerstva sa najznačajnijim akterima umetničke i medijske scene.\nDom omladine Beograda je ustanova kultura i obrazovanja Grada Beograda, koja više od 50 godina, još od 1964. godine, kreira i organizuje programe za mlade i u saradnji sa mladima. U svom spektru delatnosti Dom omladine obuhvata sve umetničke discipline i forme: muziku, film, pozorište, vizuelne umetnosti i nove medije. Podjednako važno mesto u programskim aktivnostima zauzimaju debatni i tribinski programi, kao i obrazovni program.\nZahvaljujući saradnji sa Domom Omladine Beograd, studenti Fakulteta savremenih umetnosti imaju priliku da učestvuju u organizaciji i realizaciji brojnih kulturno-umetničkih događaja i tako primene stečena znanja i nadograde ih vrednim praktičnim veštinama.\nJugoslovenska kinoteka je je arhivska i muzejska nacionalna institucija za film i kinematografiju Republike Srbije, sa sedištem u Beogradu. Jedan je od osnivača i stalni član Međunarodne federacije filmskih arhiva (FIAF). Osnovana je 5. avgusta 1949. godine.\nNa osnovu Zakona o zaštiti kulturnih dobara Jugoslovenska kinoteka danas spada u ustanove od posebnog značaja za Republiku Srbiju a u njen sastav čine: Filmski arhiv (centralni deo smešten u Košutnjaku), Muzej kinoteke (Kosovska 11), Biblioteka i Direkcija.\nDečiji kulturni centar „Majdan“\nDečiji kulturni centar „Majdan“ je ustanova kulture koju je osnovala Gradska opština Savski venac 1973. godine kao Pionirski centar. Od tada „Majdan“ neguje i promoviše kulturne, sportske i edukativne programe sa kojima se podstiču deca, mladi ali i odrasli na stvaralaštvo, kreativno korišćenje slobodnog vremena i celoživotno učenje.\nU saradnji sa Majdanom, studenti Fakulteta savremenih umetnosti imaju mogućnost učestvovanja u brojnim umetničkim i edukativnim programima, nadograđujući tako stečene veštine.\nKarlovačka gimnazija je najstarija srpska gimnazija, osnovana davne 1791. godine. Škola poseduje i Spomen biblioteku sa brojnim vrednim i retkim izdanjima knjiga koje su gimnaziji poklanjale mnoge znameniti ljudi tokom istorije.\nMnoge renomirane ličnosti su bili karlovački đaci i profesori, među njima: Pavle Solarić, Dimitrije Davidović, Jovan Sterija Popović, Branko Radičević, Milan Jovanović Batut, Vasa Stajić, Borislav Mihajlović Mihiz, Dejan Medaković, Vida Ognjenović…\nŠkola za dizajn, Beograd\nIstorija Škole za dizajn u Beogradu duga je pola veka i ne čine je samo brojne generacije diplomiranih dizajnera ambalaže, grafike, industrijskih proizvoda tekstila, programi, planovi, predavanja već i sve društvene, socijalne i političke okolnosti u tom periodu.\nPoznati i nepoznati profesori obrazovali su dizajnere raznih profila uvek uz poštovanje pojedinaca, sa željom za razvijanjem sopstvenog izraza. U školi se permanentno vrši usavršavanje programa i radi na povezivanju sa realnim potrebama kako na području umetnosti tako i sa potrebama privrede kod nas i u svetu.\nLekArt edukativni centar\nLekArt edukativni centar je jedinstvena institucija koja omogućava svima da, bez obzira na uzrast, izraze svoju kreativnost i ostvare se u oblasti umetnosti. Ideja LekArt edukativnog centra jeste da pomogne budućim umetnicima da se kroz programe prilagođene njihovom uzrastu pripreme za oblast u kojoj žele da se ostvare.\nProgrami LekArt edukativnog centra bazirani su na edukaciji kroz igru i kreativni dijalog, uz stalnu interakciju i praktičan rad na sceni. Na taj način, umesto reprodukcije znanja, koja je karakteristična za klasično obrazovanje, akcenat je na razvoju sposobnosti i veština, kao i kreativnog promišljanja.\n„Tehnoart Beograd” škola za mašinstvo i umetničke zanate je jedinstvena obrazovna ustanova u Srbiji koja svojim radom obuhvata dve naizgled nespojive oblasti – tehniku i umetnost. Nastala je na tradicijama nekadašnje Mašinske škole osnovane 1962. godine, a danas ima dva područja rada: mašinstvo i kultura, umetnost i javno informisanje sa brojnim smerovima.\nŠkola je dobitnik brojnih međunarodnih i državnih priznanja, a njeni učenici važe za visokoobučene stručnjake koji ostvaruju odlične rezultate i imaju visoku prolaznost na fakultetima.\nCentar beogradskih festivala (CEBEF)\nCentar beogradskih festivala ustanova je kulture grada Beograda koja u svojoj nadležnosti ima organizaciju gotovo polovine stalnih manifestacija u oblasti kulture od značaja za grad Beograd.\nCEBEF priprema i realizuje filmske, muzičke i multimedijalne ambijentalne festivale sa višedecenijskom tradicijom kao što su: Beogradska muzička svečanost – BEMUS, Međunarodni filmski festival – FEST, Beogradski letnji festival – BELEF, Beogradski festival dokumentarnog i kratkometražnog filma, poznat kao Martovski festival, Filmski festival u Sopotu – SOFEST.\nPored ovih festivala i programa tokom redovne sezone, CEBEF je organizovao i učestvovao u realizaciji brojnih važnih događaja: Dani Beograda, Eurosong, Univerzijada u Beogradu i mnoge druge.\nStudentska konferencija univerziteta Srbije (SKONUS)\nStudentska konferencija univerziteta Srbije (SKONUS) predstavlja najviše predstavničko telo studenata Univerziteta Srbije, predviđeno članom 22. Zakona o visokom obrazovanju. Članovi SKONUS-a su studentski predstavnici svih studentskih parlamenata Univerziteta u Srbiji.\nSKONUS radi na ostvarivanju zajedničkih interesa studenata kao partnera u procesu visokog obrazovanja u Srbiji, koordinaciji rada i utvrđivanja zajedničke politike studentskih parlamenata Univerziteta u Srbiji, kao i obavljanja poslova utvrđenih zakonom.\nStudenti Fakulteta savremenih umetnosti imaju čast i privilegiju da već tokom studija zaigraju na scenama Narodnog pozorišta u Beogradu.\nOsnovano 1869. godine, beogradsko Narodno pozorište predstavlja jedno od najstarijih pozorišta na ovim prostorima.\nOno svojom tradicijom podržava obrazovanje novih generacija umetnika i podstiče ih da svoju savremenost grade na temeljima znanja i iskustva koji su se u ovom pozorištu taložili tokom više od jednog i po veka.\nGalerija Univerzitetske biblioteke „Svetozar Marković”\nKa ko bi studenti Fakulteta savremenih umetnosti imali priliku da predstavljaju svoje radove i realizuju umetničke projekte već tokom školovanja, uspostavljena je bliska saradnja sa galerijom Univerzitetske biblioteke „Svetozar Marković”.\nU galeriji Umetničkog centra izlažu se radovi afirmisanih umetnika, kao i radovi najtalentovanijih studenata umetnosti. Na taj način promoviše se visoko umetničko obrazovanje, a savremeno stvaralaštvo se približava studentima beogradskih fakulteta, istraživačima i naučnicima koji svakodnevno posećuju biblioteku.\nStudenti Fakulteta savremenih umetnosti imaju jedinstvenu priliku da realizuju umetničke projekte i kreiraju izložbe u prostoru Galerije Tvrđava koja se nalazi u samom centru Beograda, na Kalemegdanu.\nPored toga što izlažu svoje radove u istom prostoru u kom izložbe imaju akademski umetnici već izgrađenog ugleda, oni predstavljaju svoja dela najširoj publici koja posećuje Kalemegdansku tvrđavu.\nOva lokacija ima veliku važnost jer predstavlja jednu od najvećih u Srbiji, pa je rad studenata Fakulteta savremenih umetnosti vidljiv i mnogim turistima.\nKopanija Leo Burnett je jedna od najvećih marketinških kompanija u Srbiji. Ova kompanija posluje širom sveta, a njeno sedište se nalazi u Čikagu.\nSa više od 120 zaposlenih koji se brinu o preko 40 multinacionalnih, regionalnih i lokalnih brendova, ova kompanija kontinuirano postiže uspehe.\nLeo Burnett je prva srpska marketinška agencija koja je 2010. godine osvojila prestižnu nagradu Golden Drum za najbolju advertajzing agenciju u Adriatic regionu.\nAgencija McCann Beograd osnovana je 1997. godine sa sedištem u Beogradu, i deo je jednog od vodećih komunikacionih sistema I&F McCann Grupe.\nSamim tim ona pripada McCann Worldgroup, jednoj od najvećih svetskih agencijskih mreža sa prisustvom u preko 180 gradova u više od 120 zemalja.\nAgencije u okviru I&F McCann Grupe dobile su do sada preko 170 nagrada na međunarodnim, regionalnim i domaćim festivalima, među kojima su i dve najznačajnije nagrade u oblasti advertajzinga, Zlatni i Bronzani Lav na prestižnom festivalu u Kanu.\nCentar za likovno obrazovanje – Šumatovačka\nJedna od najstarijih beogradskih ustanova kulture, Centar za likovno obrazovanje – Šumatovačka, koja veliki broj mladih i talentovanih ljudi priprema za ulazak u svet umetnosti, jedan je od veoma značajnih partnera Fakulteta savremenih umetnosti.\nFakultet savremenih umetnosti i Centar za likovno obrazovanje – Šumatovačka imaju zajednički cilj.\nTaj cilj se ogleda u formiranju budućih umetnika koji će autentično, odgovorno i profesionalno obavljati svoj posao kreiranja novih ideja i progresivnih umetničkih radova.\nStudenti Fakulteta savremenih umetnosti imaju priliku da se upoznaju sa programom, organizacijom i značajem najstarijeg domaćeg filmskog festivala – Beogradskim festivalom dokumentarnog i kratkometražnog filma.\nPopularni Martovski festival fokusira se na predstavljanje ostvarenja domaćih filmskih autora, a kroz svoj program objedinjuje najaktuelnije dokumentarne, TV dokumentarne, kratke igrane, animirane i eksperimentalne filmove.\nOsnovana 1991. kao prva lokalna marketinška agencija, IDEA Plus posluje na dva tržišta: u Srbiji i Makedoniji.\nPored toga, od 2009. godine postala je član Pristop Skupine i na taj način potvrdila svoj kvalitet.\nOva agencija i danas svojim klijentma nudi profesionalne usluge na najvišem nivou koje svakodnevno unapređuje na inovativan i originalan način.\nNext Game čini tim izuzetnih eksperata za internet marketing i dizajn koji iza sebe imaju iskustvo u radu sa najuticajnijim klijentima u svetu.\nU okviru svojih dosadašnjih uspeha ova kompanija ističe rad sa klijentima iz SAD, za koje svakodnevno proizvodi sadržaje.\nJavni akvarijum i tropikarijum Beograd\nJavni akvarijum i tropikarijum Beograd je javni akvarijum i terarijum koji se nalazi u Beogradu, u naselju Dedinje. Osnovan je 2014. godine, a za javnost je otvoren od 2016. godine.\nU Javnom akvarijumu se mogu pronaći brojne vrste riba, gmizavaca i vodozemaca, među kojima su pirane, kameleoni, gekoni, morske zvezde i hobotnice. Sadržaj Javnog akvarijuma odlična je prilika za decu da se upoznaju sa raznolikostima živog sveta, ali i studentima koji ovde mogu posmatrati predstavljene životinjske vrste i proučavati ih, kao i saznati sve o mogućnostima za njihovo odgajanje u kućnim uslovima.\nMuzej anatomije čoveka Medicinskog fakulteta u Beogradu\nMuzej anatomije čoveka Medicinskog fakulteta u Beogradu formiran je po ugledu na Musée d’Anatomie de Rouvière, koji se nalazi u Académie de Paris, L’Universite René Descartes. Rad na muzeju počeo je 1975. godine, a muzej je svečano otvoren 9. decembra 1980. godine.\nU muzeju je izloženo oko 250 eksponata, raspoređenih u 27 vitrina, u tri spojene prostorije površine 188 m2. Muzej anatomije čoveka namenjen je redovnoj, poslediplomskoj i doktorskoj nastavi studenata medicine, kao i studentima drugih fakulteta i viših škola. Uključen je u Zajednicu muzeja grada Beograda.


UOČI 162. VEČITOG DERBIJA: Debitant prvi pik za deljenje pravde u duelu Zvezde i Partizana - Domaći fudbal, Fudbal, Top News\nHotSport»Domaći fudbal, Fudbal, Top News»UOČI 162. VEČITOG DERBIJA: Debitant prvi pik za deljenje pravde u duelu Zvezde i Partizana\nDarko Noveski| 2020-02-28T11:44:47+02:00\t28. feb 2020. 11:35|0 komentara|HotSport\nJoš uvek nije poznato ko će deliti pravdu na predstojećem duelu Crvene zvezde i Partizana u nedelju od 18 časova na stadionu ‘Rajko Mitić’.\nZa sada se samo spekuliše, prošli derbi vodio je naš najbolji arbitar Srđan Jovanović, a pre njega Novak Simović i Danilo Grujić. Ipak, sada u prvi plan izlazi Beograđanin Lazar Lukić. Lako bi moglo da se dogodi da ovaj momak upiše svoj sudijski derbi u najvećoj srpskoj fudbalskoj svetkovini.\n‘Sportski žurnal’ piše da Srđan Jovanović nije blizu toga da dobije ulogu od FS Srbije da deli pravdu u ‘večitom derbiju’, jer žele da ga odmore posle teškog posla koji je imao u šesnaestini finala Lige Evrope u duelu LASK-a i AZ Alkmara.\nPo informacijama istog lista pomoćnici će biti Milovan Ristić i Dalibor Đurđević. Ljudi koji su sa Mažićem činili evropski sudijski krem. Nažalost, arbitar iz Vrbasa je karijeru nastavio u Superligi Srbije.\nOstaje nam da u toku dana dobijemo potvrdu ko će suditi 162. večiti derbi.\nTAGOVI: Crvena Zvezda, Partizan, Lazar Lukić


Nelogična zakonska rešenja i njihova pogrešna primena– finansiranje kampanje za gradske izbore\nKampanja za beogradske izbore, prema oceni Transparentnosti Srbija (član Transparency International), pruža još jedan od dokaza da finansiranje izbornih kampanja nije uređeno na logičan i primeren način.\nPodsećamo da je prema nacionalnim i evrointegracijskim planovima, Zakon o finansiranju političkih aktivnosti, koji uređuje ovu materiju trebalo poboljšati do kraja 2014, pa zatim do kraja 2017, ali da to do danas nije učinjeno. Iz budžeta Grada Beograda je za finansiranje ovogodišnje izborne kampanje izdvojeno ukupno 37,430,444 dinara (317,173 evra). S druge strane, prema parametrima iz člana 20. st. 1. Zakona o finansiranju političkih aktivnosti (0,07 % poreskih prihoda), trebalo je izdvojiti 40,078,449 dinara (339,611 evra), odosno, oko 7% više nego što je trenutno predviđeno aktuelnom Odlukom o budžetu Grada. Za toliko će ujedno biti oštećeni učesnici na izborima.\nDeo ovog novca se deli na jednake delove svim učesnicima u kampanji koji polože izborno jemstvo. Pošto je Gradska izborna komisija proglasila 24 izborne liste, to znači da će svaka od njih dobiti 311.920 dinara, odnosno oko 2.643 evra. Ovaj vid budžetske podrške omogućava štampanje reklamnog materijala (leci) koje bi potom delili volonteri, postavljanje 5-10 bilborda tokom završnih nedelja kampanje ili oglašavanje manjeg obima na internetu. Takođe, ko god je pripremao i plaćao oglase na TV stanicama, organizovao skupove sa većim brojem građana ili postavio bilborde morao se osloniti na značajna sredstva iz drugih izvora. To mogu biti donacije fizičkih ili pravnih lica (približno oko 900 hiljada dinara po jednoj osobi, ili 9 milion dinara od jedne firme) ili prenos sredstava sa stalnog računa političke stranke.\nNa osnovu izbornog uspeha – broj osvojenih odborničkih mesta, stranke, koalicije i grupe građana će dobiti još po 272,221 (2,307 evra) za svaki dobijeni mandat, ali će i u tom slučaju inicijalno finansiranje morati da obezbede iz drugih izvora. To znači da će lista koja pređe cenzus, i osvoji 6 mandata u beogradskoj skupštini dobiti po oba osnova, 1,945,249 (16,483 evra) kao naknadu troškova za finansiranje svoje kampanje.\nJedina dobra posledica aktuelnih zakonskih rešenja jeste to što je izborna kampanja nešto jeftinija. U toj situaciji se, međutim, još snažnije pokazuje prednost izbornih lista koje imaju pristup drugim javnim resursima i veću podršku u medijima u odnosu na političku konkurenciju. Naime, izmene Zakona o finansiranju političkih aktivnosti s kraja 2014, koje nisu izvršene u skladu sa antikorupcijskom strategijom, bitno su povećale nejednakost između (velikih) parlamentarnih stranaka i svih ostalih, a naročito vanparlamentarne opozicije.\nZahvaljujući tim izmenama, stranke kojima ostane “višak” novca od budžetskih dotacija za finansiranje redovnog rada, na osnovu velikog broja narodnih poslanika u republičkoj skupštini, mogu bez ikakvog ograničenja da taj novac usmere u izbornu kampanju, i to ne samo za republičke izbore, već i za izbore u ma kojoj lokalnoj samoupravi. Usled toga se novac poreskih obveznika troši suprotno svojoj inicijalnoj nameni, a pri tom se ugrožava i ravnopravnost učesnika na izborima. Drugi nerešeni problem, sa još ozbiljnijim posledicama, jeste “funkcionerska kampanja”, odnosno, aktivnosti republičkih ili gradskih funkcionera, koje se navodno vrše kao deo njihovog dodatnog posla, a u stvari ne bi bile obavljane na takav način ili u takvom obimu da nije bilo lokalnih izbora.\nKao što je Transparentnost – Srbija mnogo puta ukazala, “funkcionerska kampanja” omogućava besplatnu i daleko vredniju reklamu listama koje za nju imaju mogućnost. Njeni efekti su vidljivi u udarnim delovima informativnog programa, koji su znatno gledaniji od reklamnih blokova. Kolika je snaga ovog vida kampanje pokazuje i to da na prethodnim beogradskim izborima (2014), tadašnji nadmoćni pobednik (lista SNS) nije utrošila ni dinara za reklamiranje svojih kandidata na nivou grada, već se isključivo oslonila na prenošenje neprestanih aktivnosti gradskih funkcionera i članova vlade Srbije. Podsećamo da ovi problemi nisu rešeni i pored preporuka koje je dala posmatračka Misija OEBS/ODIHR, a Evropska komisija jasno stavila do znanja da te preporuke smatra standardom koji Srbija treba da ostvari u oblasti političkih kriterijuma.


Pregovori Prištine i Beograda: Kreni-stani taktiziranje političkih vodja | Novinska agencija Beta\nDIJALOG | 12.04.2018 10:50\nU odsustvu jasne i ostvarive vizije, u odsustvu političke volje da se pitanju Kosova pristupi uz uvažavanje realnosti (na Kosovu, medju Srbima na Kosovu, u Srbiji i u medjunarodnoj zajednici), politika Prištine i Beograda se pretvorila u neprestano taktiziranje i medjusobno “nadgornjavanje” političkih vodja. Politikom kreni-stani, održavan je navodni status quo, a stvarnost se menjala u korist takozvane nove realnosti: širenja suvereniteta kosovskih institucija na celu teritoriju Kosova.\nAli, širenje suvereniteta o kome je reč nije donelo ni stabilnost ni ekonomski i društveni napredak običnim ljudima. Albansko političko vodjstvo Kosova, a i do nedavno mnogo hvaljen “reformista iz Tirane” Edi Rama, sve više pokazuju strah od silaska sa vlasti. U tome su zaboravili na mantru “Svi Alabanci će biti zajedno u velikoj Evropi” i otimaju se, sa Samoopredeljenjem i ostacima Crveno-crne koalicije, oko ideje “Prirodne Albanije ili “Ujedinjenja svih albanskih zemalja”, odnosno oko devetnaestovekovnog nacionalističkog sna o “Velikoj Albaniji”.\nVodjstvo Srbije, uz pomoć svojih eksponenata na Kosovu, nastoji da stvarnost prikrije ideologizovanim “novogovorom” o “lažnoj državi”, “lažnim ljudima” o “lažnoj stvarnosti”. Na osnovu stepena primene tog “novogovora” na političkoj sceni, odnosno u javnom diskursu, počeli su da se razlikuju “lojalni” i “drugi” srpski politički akteri.\nSa protokom vremena i približavanjem vodjstva Srbije momentu odluke o izboru izmedju šovinizma i populizma sa jedne i reforme i demokratizacije sa druge strane; članstvo u EU ili “limbo stanje” čekanja ruskog Godoa, reaktivirana su sva “ideološkom koprenom” prekrivana a nerešena pitanja. U takvoj atmosferi pojavila se i stara/nova mantra: s Albancima se ne može živeti, ali se s njima možemo dogovoriti da se razgraničimo.\nAutorstvo nad tom idejom se pripisuje “Ocu srpske nacije” Dobrici Ćosiću. Ulogu njenog “apostola” preuzeo je jedan od njegovih “najboljih djaka” Ivica Dačić. On se, kako valja, oglasio i za Uskrs, valjda verujući da će sve žrtve pokušaja da se ovakve ideje realizuju (mrtvi, raseljeni, nestali...) uskrsnuti i da će “strani mentori” Albanaca ustuknuti.\nOglašavanje “apostola” Dačića i sve snažnija destabilizacija prilika vraćaju nas na pitanje: Šta se ostvarilo od ciljeva koje je predsednik Srbije Aleksandar Vučić postavio pred unutrašnji dijalog o Kosovu, kada ga je inicirao tekstom u listu “Blic” 21. jula 2017. godine. Reč je o sledećim ciljevima: široki unutrašnji konsenzus, koji bi trebalo da uključi što širi krug društvenih aktera; suočavanje sa realnošću; prevladavanje mitologije o Kosovu; trajno rešenje, rešenje koje bi bilo održivo i u budućnosti, miroljubivo rešavanje problema, ostvarivanje ključnih “naših” interesa (odnosno interesa Srbije i srpske zajednice), i “otvaranje vrata” za EU.\nPrvi i najviše istican cilj – sveobuhvatnost izjašnjavanja koje vodi do opšteg konsenzusa – je tek delimično ostvaren: političke stranke i delovi šire javnosti su se grupisali sledeći dva kriterijuma. Prvi kriterijum su razlike u ideologiji i politikama. Jedna podgrupa su stranke snažne etno-nacionalističke i desničarske orijentacije, a drugu podgrupu čine sledbenici liberalno-demokratske ideologije i politike.\nDrugi kriterijum je (ne)slaganje oko budućnosti Srbije odnosno (ne)prihvatanje članstva Srbije u EU uključujući i odnos prema Rusiji i Zapadu.\nSudeći po dosadašnjem toku unutrašnjeg dijaloga, pa i stanju javnog diskursa u Srbiji i regionu, to je ključni pokretač nesporazuma i (ne)prihvatanje inicijative predsednika Vučića. Najvažnija linija deobe i suprotstavljanja nije pitanje Kosova, već pitanje “evropske budućnosti” Srbije, a Kosovo je poslužilo kao instrument da se ukaže na to. Indikativno je da se većina političkih stranaka i drugih aktera unutrašnjeg dijaloga otvoreno ne zalaže za proces normalizacije kao jedan od važnih koraka ka članstvu Srbije u EU.\nPozivi na demitoligizaciju pitanja Kosova nisu došli ni do ušiju (a kamoli svesti) većine, pa ni vladajuće, a ni mnogih ministara. San o “trajnom rešenju” koje će osloboditi kosovskih briga buduće generacije se raspršio pred tvrdoglavošću istorije, živih ljudi koji bi da se nešto pitaju kao i “njihovih stranih mentora”. Sve u svemu, od onog šta je ostalo teško je očekivati politiku koja bi se prihvatila realizacije onog što je Dačić parafirao pre pet godina i tako dovela do privremenog (višedecenijskog) održivog rešenja – normalizacije odnosa Kosova i Srbije i članstva u EU.\nNeki od predstavnika vlasti i vladajućih stranaka su sporadično isticali da je nastavak procesa normalizacije put za optimalno uredjivanje odnosa Srbije i Kosova. Istovremeno, pojedini članovi vlade i vladajuće koalicije su zagovarali “status quo” ili prihvatanje realnosti etničke podele tako što bi se obavilo dodatno etničko i teritorijalno razgraničenje Srba i Albanaca. Zapravo, oni bi priznali nezavisnost Kosova, ali im je kao alibi pred sopstvenom javnošću potreban “komad teritorije”. To je loša poruka jer sugeriše da u vladajućoj koaliciji nema spremnosti za postizanje sveopšteg konsenzusa, što je osnovna ideja prvog čoveka vlasti – predsednika Vučića.\nStranke opozicije, uključujući i one koje se deklarišu kao demokratske i socijaldemokratske, nisu u unutrašnjem dijalogu videle priliku da izgrade spostvenu politiku koja bi ih razlikovala od drugih, a retke su stranke koje se pozicioniraju kao zaista proevropske stranke spremne da rešavaju pitanja Kosova prihvatanjem evropskih tekovina.\nKada je reč o aktivnostima organizacija gradjanskog društva i javnih ličnosti, u ovom periodu, znatan broj je, u osnovi, pozitivno reagovao na inicijativu i uključio se u unutrašnji dijalog. I tu postoji podela na one koji su za nastavak Briselskog dijaloga i procesa normalizacije odnosa Srbije i Kosova i one koji se izjašnjavaju za “status quo” čak i za “vojno-policijska rešenja”. Najveći broj takvih opredeljenja čuo se upravo na skupovima u organizaciji vladine radne grupe u okviru takozvanog “institucionalizovanog dijaloga”. Brojni su i akteri koji o unutrašnjem dijalogu govore kao o „izdaji“ Kosova.\nUkupni rezultat je da sama suština Kosovskog pitanja nije shvaćena ili se neiskreno izjašnjavalo o njemu. U krajnjoj liniji, pitanje statusa u kosovskoj krizi sastoji se od (ne)utvrdjivanja nezavisnosti Kosova i od (ne)odredjivanja statusa srpske odnosno albanske zajednice. U dubljem smislu to je i pitanje o kontroli teritorije i o upravljanju njenim resursima. Na ovo se pitanje može odgovoriti samo ako se veruje u “trajna rešenja”. Sadašnje okolnosti, pre svega političko-bezbednosne na Kosovu, u Srbiji i Zapadnom Balkanu, su takve da ne omogućuju lokalnim akterima da igraju igru “trajnog rešenja”. I sama politička vodjstva Albanaca i Srba, odnosno Kosova i Srbije, pate od očiglednog pomanjkanja kapaciteta za ovakva rešenja.\nStoga je preporučljivo da vodjstvo Srbije pitanje statusa Kosova i dalje ostavi otvoreno, ali da se ne zatvara perspektiva njegovog razrešavanja u drugačijim okolnostima. Vlasti Srbije bi trebalo da, što je moguće preciznije, odredi svoje vidjenje procesa normalizacije i da ga prilagode potrebama primene postignutih sporazuma, ali i društvenim potrebama i problemima. To bi valjalo učiniti kroz izradu i usvajanje od strane vlade Republike Srbije, akcionog plana za ostvarivanje pregovaračkog poglavlja 35.\nPrištini i Beogradu, u okolnostima koje danas preovladjuju, preostaje ili veliki avanturizam ili politika “malih koraka” koja ima fokus na unapredjenje položaja i zaštite prava srpske zajednice, na formiranje Zajednice srpskih opština (ZSO) i na regulisanje položaja SPC.\nPrema problemima vezanim za pogoršavanje bezbednosti na severu Kosova javnost i vlast Srbije i dalje se odnose po merilima prošlog veka i hladnog rata, ponavljajući sintagmu “Situacija je stabilna i pod kontrolom”. Vlasti tvrde da su sposobne da garantuju stabilnost, a to valjda znači da razreše ubistvo Olivera Ivanovića, ili da usmeravaju procese ka izbegavanju vojno-policijskog, ili još gore, terorističkog nasilja.\nU svakom slučaju, postavlja se pitanje može li destabilizovana srpska zajednica na severu Kosova, posebno kad se razdvoji od ostatka srpske zajednice na Kosovu, da izdrži pritisak, ili će se sve pretvoriti u pojačano iseljavanje Srba? Zagovornici razgraničenja veruju da tom idejom spasavaju Srbe južno od Ibra. Po njima je Sever stabilan kao neprobojna tvrdjava. Moje uverenje je da su ljudi – ljudi, da su Srbi sa Severa i celog Kosova ljudi koji su svašta preturili preko glave. Ali, ljudi imaju svoju pamet i svoju granicu izdržljivosti.\n(Autorski tekst predsednika upravnog odbora Foruma za etničke odnose dr Dušana Janjića)\nPodcast - NOVO\nDan ukratko za 26. novembar\nDan ukratko za 25.novembar\nDan ukratko za 24. novembar\nDan ukratko za 23. novembar\nDan ukratko za 22. novembar\nDan ukratko za 21. novembar


Minimalni uslovi za prijavu su srednja stručna sprema i posjedovanje vozačke dozvole B kategorije. Prednost imaju kandidati sa područja Srbca sa završenim ekonomskim fakultetom, radnim iskustvom u mikrokreditnom ili bankarskom sektoru.\nOčekujemo Vaše prijave u formi CV-a uz visoku stopu motivacije putem LINKA.\nO Mikrokreditna fondacija EKI -u\nMikrokreditna fondacija EKI (MKF EKI) je nastala iz mikrokreditnog programa World Vision International (WVI) 1996. godine. Prva filijala Mikrokreditnog programa WVI otvorena je u Zenici, a četiri godine kasnije WVI proširuje poslovanje na još sedam lokacija u Federaciji BiH i Republici Srpskoj.\nU martu 2001. godine dolazi do registracije lokalne mikrokreditne organizacije, koja tada dobija naziv Mikrokreditna organizacija EKI (MKO EKI). Pod tim nazivom posluje do 2008. kada je Mikrokreditna organizacija EKI preregistrovana u Mikrokreditnu fondaciju EKI i pod tim nazivom posluje do danas, kada postoji 69 EKI poslovnica i preko 280 zaposlenih u njima.\nMKF EKI je danas jedna od vodećih mikrokreditnih institucija u BiH i trenutno ima preko 40.000 klijenata koji koriste više od 120 miliona konvertibilnih maraka kredita.


Investitorima se ne isplati da grade jeftine stanove - BGnekretnine blog\nInvestitorima se ne isplati da grade jeftine stanove\ninvestitori, izgradnja, izgradnja jeftinih stanova, izgradnja stanova, masovna stanogradnja\nNovosti 029 Jan 2010\nUredba o definisanju detalja masovne stanogradnje trebalo bi da bude donesena u januaru. Za izgradnju stanova, čiji bi kvadrat prema najavama Vlade trebalo da košta oko 1.250 evra, iz državnog budžeta biće izdvojeno dve milijarde dinara, a prvi stanovi će se graditi u Beogradu, Novom Sadu i Nišu.\nOliver Dulić, ministar životne sredine i prostornog planiranja, rekao je da će država subvencionisati kamatnu stopu i troškove projektnog finansiranja, a da će ih banke odobravati po ubrzanom postupku i da je na investitoru da izgradi zgradu i da je prodaje po ceni koju je dogovorio sa državom.\nDobrislav Bojović, direktor Građeviskog preduzeća „Napred“ iz Beograda, kaže za „24 sata“ da će biti dovoljno lokacija za gradnju ukoliko se uredbom Vlade omogući dobijanje lokacijskih dozvola u rokovima koji su zakonom predviđeni.\n- Cena će zavisiti od lokacije. Moguće je obezbediti cenu od 1.250, ali bolje lokacije koštaju do 1.700 ili 2.000 evra po kvadratu - kaže Bojović.\nU Beogradu će se ti stanovi verovatno graditi na zemljištu na kome su smeštene dve kasarne na Voždovcu i Banjici, pošto je Vojska spremna da ga ustupi investitorima.\nGoran Dugandžija, predsednik grupacije visokogradnje u Privrednoj komori Srbije, kaže za „24 sata“ da u Srbiji nema dovoljno lokacija, ne samo zbog izmene zakona i pitanja vlasništva zemljišta nego i zbog činjenice da se nije vodilo računa da zemljište bude pokriveno planskom dokumentacijom.\n- U Beogradu je bolje stanje, postoje zone koje se mogu privoditi nameni na osnovu postojećih planova, ali te zone neće pokriti plan Vlade o izgradnji 7.000 stanova - kaže Dugandžija i dodaje da gotove stanove ne treba očekivati u ovoj godinu.\nPrema njegovim rečima, samo troškovi izgradnje u drugoj zoni su oko 1.200 evra po kvadratu.\n- Kad se na to dodaju troškovi finansiranja, obrade kredita, kamate..., cena je veća od 1.320 evra - navodi on i pita da li se uopše isplati investitorima da grade takve stanove.\nTokom januara resorno ministarstvo uputiće javni poziv bankarima koje bi trebalo da se odazovu u velikom broju. U februaru sledi potpisivanje ugovora sa bankama koje žele da finansiraju izgradnju jeftinih stanova, a već u martu očekuje se početak gradnje.


Politika\t28.11.2018 14:25\nŠtrajk upozorenja organizovaće Unija sindikata prosvetnih radnika (USPR), GSPRS „Nezavisnost”, Sindikat obrazovanja Srbije i Sindikat radnika u prosveti Srbije.\nPredsednica USPR Jasna Janković rekla je za agenciju Beta da su nekoliko meseci sindikati bili uključeni u pregovore sa Vladom u vezi sa platnim razredima, ali su preko medija čuli da se ta njihova „dugomesečna borba izjalovila”.\n„Pošto će Skupština na sednici koja je juče počela pomeriti taj Zakon o platnim razredima za 1. januar 2020. godine, hoćemo da signaliziramo poslanicima da razmisle još jednom o tome”, pojasnila je Janković.\nOna je najavila da će i 11. decembra biti skraćeni časovi na 30 minuta, a ispred Vlade biće održan protest prosvetnih radnika jer, kako je navela, „sa ministrima su pregovarali, pa je Vlada prava adresa”.\nJanković je napomenula da se akcija nezadovoljnih prosvetara prethodnih meseci zvala „Pravda iznad para”, te da nisu nezadovoljni povećanjem zarada, već što nije ispoštovano „pravedno deljenje budžetskih sredstava”.\n„Smatrali smo da su platne grupe i razredi jedini model po našem mišljenju koji je pravedan i mi smo intenzivno sa Vladom o tome razgovarali, da se onima koji su završili fakultete da na značaju, a ostavi mogućnost onima koji žele da napreduju”, rekla je Janković.\nPrema njenim rečima, to što su prosvetari dobili sektorsko povećanje od devet odsto nije ono o čemu su pregovarali sa Vladom, već su tražili „ujednačavanje stepena stručnosti sa zaradama”.\nU isto vreme Sindikat Sloga saopštio je da je nezadovoljan povećanjem plate od sedam odsto za vaspitače predškolskog obrazovanja i pozvao ministra prosvete, nauke i tehnološkog razvoja Mladena Šarčevića da „ispuni svoje obećanje i predškolsko obrazovanje vrati u obrazovanu delatnost i u budžet Srbije”.\n„Krajnje je vreme i da se visoko obrazovani kadar predškolskog obrazovanja poštuje i plati, a ne da bude degradiran i ponižen u odnosu na kolege iz osnovnih i srednjih škola”, navodi se u saopštenju tog sindikata.


Jovanović: Odgovorni projektant nije hteo da potpiše izmene projekta na Trgu - Infobrif\nObjavljeno 29.09.2019. u 13:30 poslednja izmena 29.09.2019. u 13:05\nŠef odborničke grupe Saveza za Srbiju (SzS) i potpredsednik Narodne stranke Nikola Jovanović izjavio je da je gradska vlast „falš radovima“ na Trgu Republike „grubo prevarila i oštetila“ Beograđane i građane Srbije, jer je „projekat menjan u hodu“, a odgovorni projektant „nije hteo da potpiše izmene“.\n„Umesto izrade betonske podloge za kocke, kako je bilo originalno projektovano, postojeća asfaltna podloga je u toku radova posuta peskom i to bez odgovarajuće drenaže. Odgovorni projektant nije želeo da potpiše takve izmene projekta, pa je to morao da uradi tehnički direktor CIP-a, koji uopšte nema licencu za to“, naveo je Jovanović u pisanoj izjavi.\nJovanović je dodao da zamenik gradonačelnika Beograda Goran Vesić i dalje namerava da „trajno izbaci autobuse i trolejbuse sa Trga Republike“, a uvede tramvajsku liniju koja bi išla preko trga na liniji Slavija-Kalemegdan, što je „pored korupcije glavni uzrok potpunog haosa u vezi sa radovima“.\n„Krajnji cilj Vesića i njegovog nalogodavca (predsednika Srbije) Aleksandra Vučića jeste da umrtve istorijsko gradsko jezgro i da funkcionalni centar grada izmeste u takozvani Beograd na vodi“, naveo je Jovanović.\nPrema njegovim rečima, o materijalnoj šteti takvog postupanja „izlišno je i govoriti“, zbog čega će sva odgovorna lica „morati da snose posledice“, po uspostavljanju pravne države u Srbiji.\nIzmeneNikola JovanovićProjektantTrg Republike\nOboren Ginisov rekord u pravljenju espresso kafe na Karaburmi


Japanski premijer ojačao svoju moć nakon izbora\nJapanski premijer Šinzo Abe, lider Liberalno demokratske partije, pozdravlja svoje pristalice nakon govora tokom predizborne kampanje u Tokiju, Japan, 20. oktobra 2017.\nKao što se i očekivalo, vladajuća koalicija japanskog premijera Šinzoa Abea, ubedljivo je pobedila na prevremenim izborima u nedelju, čime će produžiti svoj ostanak na vlasti i nastaviti napore uklanjanju ograničenja koja vojsci nameće pacifistički ustav.\n"Ovo je vrlo velika pobeda koja nam je data i ja se moram suočiti sa pobedom na skroman način", rekao je premijer Abe na konferenciji za novinare u Tokiju u ponedeljak.\nKrajem septembra, uz rastuću podršku javnosti za njegovu čvrstu poziciju protiv severnokorejske nuklearne pretnje, Abe je raspustio donji dom parlamenta kako bi raspisao nedeljne, "brze" izbore, ne želeći da čeka vreme njihovog redovnog održavanja, krajem decembra 2018.\nAbeova Liberalno-demokratska partija (LDP) i njeni koalicioni partner, partija Komeito, osvojili su 312 mesta od 465 u donjem domu parlamenta, znanom kao Diet, nadmašivši tako dvotrećinsku većinu od 310 glasova, dok su opozine stranke osvojile 143 mesta, javio je japanski javni servis NHK. Konačni rezultati biće objavljeni kasnije u ponedeljak.\nNedljna pobeda je značajan preokret za premijera, koji je samo nekoliko meseci ranije bio zaglibljen u domaćem skandalu zbog navodne upotrebe kabineta kako bi pomogao prijateljima i porodici, kada je njegova podrška bila blizu 30 odsto sa tendencijom daljeg pada. Abe je odbio optužbe za korupciju, ali izlazne ankete Kjodo vesti objavile su bile da 51 odsto glasača i dalje ne veruje japanskom lideru.\n"Neki ljudi su i dalje vrlo kritički nastrojeni prema nama, više nego ranije", priznao je Abe na konferenciji za štampu. Rekao je da će njegova administracija biti "skromnija i iskrenija" u objašnjavanju svoje politike i pozicije.\n"Nije jasno da li bi se ovo moglo zvati snažnim mandatom, iako se njegov kockarski potez isplatio. U tom smisli, njegova pozicija je ojačana", rekao je Koiči Nakano, profesor politikologije na Sofija univerzitetu u Tokiju.\nČista izborna pobedna mogla bi da pomogne Abeu da osvoji još jedan trogodišnji mandat u borbi za lidersku poziciju vladajuće partije LDP, sledećeg septembra, koja bi mu omogućila ostanak na vlasti do 2021. godine i učinila ga japanskim premijerom sa najdužim mandatom.\nKonzervativne pristalice premijera Abea vide izbornu pobedu kao glasanje o poverenju njegovoj politici osnaživanja odbrambenih kapaciteta zemlje i bliskom savezu sa Sjedinjenim Državama.\nNacionalna bezbednost postala je glavna briga u japanskoj javnosti u susret severnokorejskom konstantnom pretećem ponašanju, u okviru kog je ta zemlja nedavno lansirala dve rakete srednjeg dometa preko japanskog vazudšnog prostora, preteći "potapanjem" Japana u more.\nAbeova administracija zagovara povećane izdatke za nabavku borbenih aviona, dalekometnih raketa i odbrambenih raketnih sistema. Abe takođe snažno podržava politiku predsednika SAD Donalda Trampa, koja podrazumeva maksimalni pritisak uvođenjem oštrih sankcija i pretnjama vojnom akcijom, kako bi se Kim Džong Unova vlada prisilila da odustane od nuklearnog programa.\nPremijer takođe namerava da revidira pacifistički ustav zemlje, donet posle Drugog svetskog rata, kako bi dozvolio vojsci više širine da odgovori na potencijalne pretnje iz zemalja poput Severne Koreje i Kine i da podrži saveznike poput SAD.\nIzmene ustava zahtevaju referendu, kao i dvotrećinsku podršku u parlamentu. Ali, javnost ostaje podeljena po ovom pitanju.\n"Postoji značajna opozicija gospodinu Abeu posebno po pitanju promene ustava, jer se to vidi kao previše konzervativno", kaže profesor Nakano.\nKritičari tvrde da bi gubitak ograničenja vojsci rezultiralo uvlačenjem Japana u konflikte koje predvode SAD. Preteća retorika predsednika Trampa, da će potpuno uništiti Severnu Koreju ukoliko ona napadne, pojačala je tu zabrinutost.\nAbe kaže da planira da sazove posebnu sednicu Dieta uskoro, kako bi formirao novu vladu pre početka novembra, kada predsednik Tramp treba da poseti Japan i pre nego što premijer otputuje na regionalnu ekonomsku konferenciju APEC u Vietnamu i bezbednosni sait ASEAN na Filipinima.


Potpisan Kolektivni ugovor s rudarima: Plate veće za 230 KM - mojusk.ba\nU sjedištu Vlade Federacije BiH u Sarajevu danas je potpisan Kolektivni ugovor o pravima i obavezama poslodavaca i radnika u oblasti rudarstva u Federaciji BiH.\nKolektivni ugovor su potpisali federalni ministar energije, rudarstva i industrije Nermin Džindić, te predstavnici Samostalnog sindikata radnika rudnika u FBiH i Samostalnog sindikata rudara u FBiH.\nPodsjećamo da je Vlada FBiH proteklih dana sa Sindikatom radnika rudnika FBiH postigla dogovor o produženju kolektivnog ugovora, kao i povećanju plate svim radnicima u rudnicima za 230 KM.\n– Ovo je prvi put da se svima linearno povećava plata a ne procentualno u odnosu na satnicu, tako da se neće desiti da oni koji već imaju velike plate dobiju velika povećanja a oni koji primaju male plate da dobiju mala – rekao je nedavno Džindić.\nDodao je da je to novina koju su predložili on i premijer Fadil Novalić na nekom od posljednjih sastanaka.


Održan Međunarodni simpozijum "Strategijski menadžment" - YU eco radio i Televizija\nNaslovna / Društvo / Održan Međunarodni simpozijum „Strategijski menadžment“\nOdržan Međunarodni simpozijum „Strategijski menadžment“\nIvana Radinović maj 19, 2017\tDruštvo Napiši komentar 67 Pregledi\nSvečanom akademijom u amfiteatru Ekonomski fakultet sinoć je obeležio 57 godina postojanja. Povodom Dana fakulteta, u Velikoj većnici Gradske kuće danas je održan i Međunarodni naučni simpozijum pod nazivom „Strategijski menadžment i sistemi podrške odlučivanju u strategijskom menadžmentu“.\nDan fakulteta obeležen je uz prisustvo mnogobrojnih gostiju, među kojima je bio potpredsednik Pokrajinske vlade, Ognjen Bijelić, ambasador misije OEBS-a u Srbiji, kao i dekani srodnih fakulteta iz zemlje i okruženja.\nU okviru proslave, danas je u Velikoj većnici održan i 22. po redu Naučni simpozijum „Strategijski menadžment i sistemi podrške odlučivanju u strategijskom menadžmentu“, čija je tema ove godine glasila „Digitalna evolucija: Prilagođavanje poslovanja digitalnom vremenu”. Učesnici skupa pokušali su da ukažu na razliku između digitalne i informacione ili poslovne strategije, koja još uvek nije prepoznata u našoj sredini.\nPrema rečima organizatora skupa, odlučeno je da sledeće godine tema bude digitalna transformacija poslovanja.\nPrethodna Porodica Hajrizi u projektu „Pružanje pomoći interno raseljenim licima u Srbiji“\nSledeća Tri nova autobusa u „Subotica trans“-u


FLEXITOL - Srećna stopala\nStavljanje stopala na prvo mesto nije samo stvar ugađanja sebi. To bi trebalo da bude prioritet naročito ako želite da izbegnete neke od uobičajenih tegoba kao što su kalusi, ispucale pete i zadebljala koža. Imamo neke brze savete koji mogu da vam pomognu da vam koža stopala bude zdrava.\nFlexitol® balzam za pete i stopala bi trebalo da se nanosi na stopala barem jednom ili idealno dva puta na dan ako su zaista suva. Posebnu pažnju treba posvetiti petama, ali pazite da izbegnete prostore između prstiju na nogama. Losion za telo nije pogodan za ovu svrhu, pošto obično ne sadrži ureu, koja je ključni sastojak u poboljšanju hidriranosti kože na stopalima.\nOdržavajte dobru higijenu stopala. Perite noge i ako je moguće uradite piling oštrom četkom ili kamenom za pete, uvek dobro osušite prostor između prstiju i menjajte čarape svaki dan.\nRedovno pregledajte stopala – naročito ako ste dijabetičar – i obratite pažnju na bilo koje promene u boji, teksturi ili izgledu kože. Ako vas bilo šta zabrinjava, nemojte čekati da zatražite profesionalnu pomoć ako je neophodno.\nBudite aktivni. Hodanje je, na primer, sjajan način da budete fit i da vaša stopala budu u odličnom stanju.


"Amerikanci i Rusi već razgovarali o KiM i ceremoniji" | vijesti.in.rs\n"Amerikanci i Rusi već razgovarali o KiM i ceremoniji"\n30 Dec 2018 - 11:08\nAmerikanci su izrazili spremnost da organizuju ceremoniju potpisivanja sporazuma između Beograda i Prištine i da pozovu i druge zemlje, kaže Ivica Dačić. Ministar spoljnih poslova Srbije dodaje da je savetnik za nacionalnu bezbednost SAD Džon Bolton o tome pričao i s Vladimirom Putinom i Sergejom Lavrovom.\n"Njima je bitno da je Rusija saglasna i da u tome učestvuje, osim onog dela koji vodi Evropska unija. Velike sile moraju da budu garant dogovora pošto on mora da prođe i kroz Savet bezbednosti", ističe Dačić u razgovoru za današnju "Politiku".\n"Promena Ustava Srbije je unutrašnja stvar. U ovom trenutku ne znamo da li ćemo sa svim tim temama baviti u 2019. godini ili nećemo", rekao je ministar, dodavši da je za izmenu ustava potreban konsenzus.\n"Ali, nije stvar samo u tome - rešili smo odnose tako što smo promenili administrativnu liniju. Nama je cilj da rešimo sva pitanja koja mogu nastati ili koja su već otvorena, a to je pitanje imovine, uključujući i privatnu, i položaja SPC, zatim u kakvom će statusu biti srpske opštine južno od Ibra, tu su i finansijska pitanja koja su ostala iz prethodne Jugoslavije. Mi još plaćamo dugove Kosova", ističe Dačić, navodeći da je Srbija za 20 godina platili pola milijarde dolara.\nOcenio je da je odlazeća visoka predstavnica Federika Mogerini u takođe nezgodnoj poziciji - koje korake dalje da preduzima u uslovima kada joj osporavaju rezultat i autoritet kao da je ona maltene na našoj strani, što je, inače, daleko od istine.\n"U celoj toj situaciji nisu neke perspektive da se može očekivati uspešan tok dijaloga u sledećoj godini. Zato su sve one priče da će to brzo da se reši previše naučno-fantastične", ocenio je Dačić.\nUpitan za navode iz diplomatskih izvora da su Amerikanci učestvovali u dijalogu "iza kulisa", Dačić odgovara potvrdno: "Pa jesu. Oni nikada nisu bili na sastanku, ali u vreme kad sam ja vodio pregovore, uvek je neki predstavnik Amerike tog dana bio u Briselu. I moram reći da su bili konstruktivni". Povodom ideje o razmeni teritorija u sklopu priča o razgraničenju, Dačić kaže da se nikad nije planiralo da se razgovara na taj način, već da je u osnovi njegovog predloga bilo da se saglada administrativna linija, da se vide naseljena mesta, gde žive Albanci, gde žive Srbi.\n"Nisu to mešovite sredine, pa sad ćemo da napravimo neku etničku podelu. Nažalost, etnička podela je već obavljena, i etničko čišćenje. I tamo gde nema takvih dilema da se nesto uradi, pošstujući, naravno legitimne interese Beograda i Prištine", rekao je.


KO JE ZVICER PO ČIJEM NALOGU SU PRAVILI ĆEVAPE OD LJUDSKOG MESA! Vođa kavačkog 25\t56\nOVO JE DEVOJČICA (7) KOJA JE IZGORELA U ŠAŠINCIMA: Majka i sestre još ne 13 39\t393\nBELIVUKOVA EKIPA OTELA MLADIĆA ISPRED REZIDENCIJE STRANE DRŽAVE: Niko od 26 12\t14\nJelena Spasić\t 13.04.2021. 12:05h 12:10h\nBeograđanin Zoran Lekić (32), kako se sumnja, kupio je stan u Podgorici iz kojeg su članovi kriminlne grupe nadgledali i pokušali da ubiju Milića Minju Šakovića, navodi se u naredbi za sprovođenje istrage protiv osumnjičenih za planiranje likvidacije visokopozicioniranog člana "škaljarskog klana".\nPrema pisanju crnogorskih medija, Lekić je u bekstvu i za njim se traga. Kako navode, hapšenje su izbegle još najmanje tri osobe među kojima je i organizator grupe bliske "kavačkom klanu".\nZbog planiranja ubistva Šakovića, podsetimo, 9. marta uhapšeni su Jovan Trkulja (35) iz Beorada, Nikola Mirić (35) iz Obrenovca i Podgoričani Jovan Miranović (41) i Aleksandar Veljović (30).\nCrnogorsko specijalno državno tužilaštvo sumnjiči Trkulju i Mirića da su u Podgorici pokušali da ubiju Šakovića, a Miranovića i Lekića da su im u tome pomagali.\n- Osumnjičeni Jovan Trkulja je u toku januara 2021. godine, po dolasku iz Srbije, vršio provere mesta u naselju Zagorič, gde oštećeni Šaković živi, u cilju pronalaska adekvatnog stambenog prostora odakle se nesmetano vidi kuća i dvorište oštećenog. Osumnjičeni Lekić je potom, preko agencije za prodaju nekretninta za 18.500 evra avansno platio stan u izgradnji u naselju Zagorič.\nStan u potkrovlju, direktno gleda u pravcu kuće Milića Šakovića i vazdušno je od nje udaljen oko 200 metara - otkriveno je tokom istrage.\nNavodno je osumnjičeni ugradio ulazna vrata i ključeve predao Trkulji i Miriću a oni su iz tog stana opservirali kuću "škaljarca", kako bi upoznali njegove navike. Plan je navodno bio da pucaju iz snajperske puške, koja je nekoliko dana nakon hapšenja osumnjičenih pronađena u specijalno napravljenom bunkeru u jednom kombiju.\nNakon toga, Miranović je iznajmio i dva garažna mesta u zgradi, zatvorio ih rolo vratima i tako omogućio članovima grupe da čuvaju vozilo za izvršenje krivičnog dela, kao i oružje i municiju.\nKako se sumnja, u kombi bele boje, smestili su motor sa lažnim tablicama, obezbedili automobil u kom su bila hemijska sredstva za paljenje i kanister benzina.\nPodsetimo, kako su pisali crnogorski mediji detaljan plan likvidacije "škaljarca" otkriven je pošto je otključan kriptovani telefon jednog od osumnjičenih u kom su pronađene fotografije Šakovića sa članovima porodice, kao i poruke koje su osumnjičeni razmenjivali.\n(Kurir.rs/ Vijesti/E.K./Foto Prinstscreen)\nNOVI DETALJI ISTRAGE ZA PLANIRANJE UBISTVA ŠAKOVIĆA: Traga se za još 3 člana grupe koja je snajperom vrebala ŠEFOVE ŠKALJARACA\nKUPILI STAN IZ KOGA JE SNAJPERISTA TREBALO DA PUCA NA ŠKALJARCA: Dvojica Obrenovčana među uhapšenima u Podgorici\nSNAJPERISTA ČEKAO DA ŠAKOVIĆ STANE KRAJ PROZORA: Pronađene fotografije vođe škaljaraca u kriptovanim telefonima UHAPŠENIH SRBA\nSNAJPERISTA VREBAO I VUKOTIĆA: Novi detalji istrage protiv grupe koja je navodno spremala ubistvo vođa škaljaraca u Podgorici\nlikvidacijaistragapoternicaCrna GoraZoran LekićPodgorica\n2 ORLA BELOREPANA SPASENA KOD ODŽAKA: Ptice bile otrovane pesticidima, spasene u poslednjem trenutku 2\nKO JE ZVICER PO ČIJEM NALOGU SU PRAVILI ĆEVAPE OD LJUDSKOG MESA! Vođa kavačkog klana preživeo atentat, godinama izbegava hapšenje 25\t56


"Iznenađen sam otporom Bopane, koji je igrao prilično dobro. Imao sam meč pod svojom kontrolom posle prva dva seta, ali nisam uspeo da tada ga završim", kazao je Troicki na konferenciji za novinare.\nSrpski teniser savladao je Bopanu tek posle pet setova - 6:3, 6:3, 5:7, 3:6, 6:3.\n"Bopana je bolje servirao, zabio dosta asova i nije mi dao puno šansi, a kada sam ih i dobio, loše sam odigrao. U trećem i četvrtom setu igrao je dobro, a ja slabije i zato sam izgubio dva seta", naveo je Troicki.\nČlan Dejvis kup reprezentacije Srbije rekao je da u ta dva seta nije uspeo da dođe do svog ritma igre.\n"U petom setu je sve već bilo bolje i došao sam do svoje igre. Namučio sam se više nego što sam očekivao. Nisam zadovoljan igrom, ali je pobeda najtnija", istakao je Troicki.\nTroicki je rekao i da se nada da će Srbije već sutra povesti sa 3:0 i rešiti duel u svoju korist.\n"Nadam se da u nedelju neću ni morati da igram i da ćemo sutra povesti sa 3:0. Ipak, ako budem igrao u nedelju protiv Devarmana, moraću da podignem nivo i budem bolji nego danas", zaključio je on.\nU drugom meču igraju Janko Tipsarević i Somdev Devarman.


ZAŠTO JE BOLJI OD DRUGIH: Stiže prvi srpski električni automobil! : Nadlanu.com\nZAŠTO JE BOLJI OD DRUGIH: Stiže prvi srpski električni automobil!\nObjavljeno 15. jul 2014. / 22:10:13\nAuto moto savez Srbije najavio je da će u petak, 18. jula, predstaviti prvi srpski električni automobil, koji su za šest meseci uspeli da naprave inženjeri Centra za motorna vozila AMSS uz ulaganje oko 20.000 evra, pre svega dokažu da mogu da stvore ovakav auto.\nDa je električni automobil budućnosti postao i srpska stvarnost, pokazaće u petak stručnjaci CVS AMSS na konferenciji za medije, gde će zaineresovani moći da ga isprobaju na poligonu uz asistenciju inženjera direktora CMV AMSS, Milana Božića.\nCMV je bio motivisan i željom da prve električne automobile AMSS stvori i koristi upravo kao svoja eksperimentalna vozila za pomoć na putu.


Ambasadorica Bosne i Hercegovine u Sjedinjenim Američkim Država Jadranka Negodić govorila na otvaranju izložbe „Survival in Sarajevo – The Story of La Benovalencija“ u Senatu Sjedinjenih Američkih Država\nAmbasadorica Bosne i Hercegovine u Sjedinjenim Američkim Država Jadranka Negodić govorila je na svečanoj ceremoniji otvaranja izložbe pod nazivom „Survival in Sarajevo – The Story of La Benovalencija“ koja je 13. maja 2014. godine upriličena u Senatu Sjedinjenih Američkih Država, u organizaciji jevrejskog historijskog instituta Centropa.\nVelikom broju prisutnih zvanica također su se obratili i senator Benjamin Cardin, visoki predstavnik u Bosni i Hercegovini Valentin Inzko, specijalni izaslanik za pitanja Holokausta pri State Departmentu Douglas Davidson, predsjednik Jevrejske zajednice u BiH Jakob Finci, ko-osnivač Milleinum Cities Initiative pri Columbia univerzitetu Susan M. Blaustain i direktor instituta Centropa Edward Serotta, kao uvodničar i moderator.\nGovornici su kroz prizmu djelovanja La Benovalencije tokom troipogodišnje opsade Sarajeva govorili o vjekovnoj koegzistenciji i suživotu Bošnjaka, Srba, Hrvata, Jevreja i ostalih u Bosni i Hercegovini, kao trajnoj i univerzalnoj vrijednosti. Istaknuli su da su preživjeli Holokausta i njihove familije zajedno sa sugrađanima preinačili posljednju sarajevsku sinagogu u „Bosnu i Hercegovinu u malom“, odnosno u mjesto susreta, saradnje i uživanja u bogatstvu ljudi različitih vjerskih i nacionalnih osjećanja.\nIzražena je velika zahvalnost za djelovanje La Benovalencije tokom opsade uz posebno isticanje njenog lidera Jakoba Fincija, kome nedvojbeno pripadaju velike zasluge jer su Jevrejska općina u Sarajevu i La Benovalencija bili otvoreni za sve Sarajke i Sarajlije bez obzira na vjersku i nacionalnu pripadnost. Također, izražena je zahvalnost jevrejskoj humanitarnoj organizaciji JDC (Joint Distribution Committee) za pomoć La Benovalenciji, kao i svim građanima Sarajeva i BiH.\nNa kraju je izraženo zadovoljstvo jer je multikonfesionalni i multietnički karakter bh. društva, koji je građen vijekovima, uprkos svim iskušenjima očuvan kao trajna kategorija i vrijednost u kojoj će buduće generacije u BiH imati priliku da uživaju.\nIzložba „Survival in Sarajevo – The Story of La Benovalencija“ će na Capitol Hillu biti otvorena do 16. maja 2014. godine.


Uhapšeni osumnjičeni za krijumčarenje migranata preko granice na Drini – Prva.ba\nUhapšeni osumnjičeni za krijumčarenje migranata preko granice na Drini\nKoordinisanom akcijom Tužilaštva Bosne i Hercegovine i Državna agencija za istrage i zaštitu (SIPA) u suradnji sa partnerskim institucijama Srbije, lišeni su slobode osumnjičeni za organizirano krijumčarenje migranata preko granice na rijeci Drini, prenosi Anadolu Agency (AA).\nPostupajući po nalogu tužioca iz Posebnog odjela za organizovani kriminal, privredni kriminal i korupciju, policijski službenici SIPA-e, u saradnji sa policijskim službenicima MUP-a RS i asistenciju OSA BiH, na području Bratunca, lišili su slobode dvojicu osumnjičenih, navode iz Tužilaštva BiH.\nDodaje se da su osumnjičeni pod istragom i terete se da su kao članovi međunarodne grupe za organizovani kriminal, koja je organizovana radi prebacivanja ilegalnih migranata iz Republike Srbije u Bosnu i Hercegovinu i dalje prema zemljama Evropske unije, te da su počinili kazneno djelo – organizovanje grupe ili udruženja za krijumčarenje migranata.\nOsumnjičene osobe u okviru operativne međunarodne akcije “Veslo”, pod istragom su i osumnjičene su da su djelujući sa njima poznatim osobama sa područja Srbije, učestvovali u planiranju, organizovanju i realizovanju krijumčarenja ilegalnih migranata sa teritorije Srbije na teritoriju BiH preko vodene granice na rijeci Drini.\nPrema dostupnim informacijama, veliki procenat ilegalnih migranata na području BiH, ulazi upravo preko granice na rijeci Drini, uz pomoć osoba koje radi ostvarivanja nezakonite imovinske koristi, vrše nezakonite radnje na prevozu i krijumčarenju migranata.\nMeđunarodnu akciju kodnog naziva “Veslo“, Tužilaštvo BiH i SIPA provode u saradnji sa policijskim službenicima Službe za borbu protiv organizovanog kriminaliteta MUP-a Republike Srbije i Tužilaštva za organizovani kriminal Srbije.\nDo sad je tokom rada na predmetu “Veslo“, na teritoriji BiH i Srbije lišeno slobode ukupno 18 osumnjičenih pripadnika grupe za organizovani kriminal, koji se sumnjiče da su organizovali i učestvovali u krijumčarenju najmanje 245 migranata iz Srbije u BiH. Tokom rada na predmetu, podršku je pružio Policijski centar Jugoistočne Europe (SELEC), ističu iz Tužilaštva BiH.\nU Maccabiju žale radi odlaganja meča sa Željezničarom\nMarinović: Ostaje žal jer nismo zaslužili da izgubimo


Vučić u Briselu 26. aprila o ubrzanju evropskog puta Srbije - Povezane vesti - Naslovi.net\nBRISEL – Predsednik Srbije Aleksandar Vučić, boraviće 26. aprila u radnoj poseti sedištu EU, saznaje Tanjug u Briselu. Cilj posete i razgovora Aleksandra Vučića i najviših zavaničnika EU biće ubrzanje evrointegracija Srbije. Predsednik Srbije u… »\nSlobodna Evropa 21.04.2021\nEvropsku prestonicu će naredne nedelje posetiti predsednik Srbije, Aleksandar Vučić i premijer Kosova, Albin Kurti (Aljbin). Dok je, kako se saznaje, povod za Vučićevu posetu poziv šefa evropske diplomatije Josepa Borella (Žozep Borelj), biće ovo… »\nNišta od zajedničkog sastanka: Vučić i Kurti idu odvojeno u Brisel\nVesti online 21.04.2021\nPredsednik Srbije Aleksandar Vučić i kosovski premijer Aljbin Kurti boraviće sledeće nedelje u Briselu, ali ne u isto vreme, prenosi Ekonomija onlajn. Vučić će se sa evropskim zvaničnicima sastati 26. i 27. aprila, dok će Kurti u Briselu boraviti… »\nPredsednik Srbije Aleksandar Vučić boraviće 26. aprila u radnoj poseti sedištu EU, saznaje Tanjug u Briselu. Cilj posete i razgovora Vučića i najviših zvaničnika EU, biće ubrzanje evrointegracija Srbije. Predsednik Srbije u Brisel dolazi na poziv… »\nPredsednik Srbije Aleksandar Vučić boraviće u radnioj poseti Briselu 26. aprila, a tokom nje neće biti sastanka sa predstavnikom Prištine Aljbinom Kurtijem. Kosovski premijer Aljbin Kurti boraviće sledeće nedelje u Briselu, gde će se sastati sa… »\nBEOGRAD - Predsednik Srbije Aleksandar Vučić, boraviće 26. aprila u radnoj poseti sedištu EU, saznaje Tanjug u Briselu. Cilj posete i razgovora Aleksandra Vučića i najviših zvaničnika EU biće ubrzanje evrointegracija Srbije. Predsednik Srbije u… »\nVučić u Briselu 26.: Aprila Sastanci sa fon der Lajen i Varheljijem\nPredsednik Srbije Aleksandar Vučić boraviće 26. aprila u radnoj poseti EU, saznaje Tanjug u Briselu. Cilj posete i razgovora Aleksandra Vučića i najviših zavaničnika EU biće ubrzanje evrointegracija Srbije. Predsednik Srbije u Brisel dolazi na… »\nKurti sledeće nedelje u Briselu, neće se sastati sa Vučićem\nPremijer Kosova Aljbin Kurti tokom sledeće nedelje posetiće Brisel i tom će se prilikom susresti sa visokim zvaničnicima Evropske unije, izjavili su iz Vlade Kosova. Iz Vlade Kosova kažu da tokom te posete neće biti sastanka sa predsednikom Srbije… »\nBRISEL: Predsednik Srbije Aleksandar Vučić, boraviće 26. aprila u radnoj poseti sedištu EU, saznaje Tanjug u Briselu. Cilj posete i razgovora Aleksandra Vučića i najviših zavaničnika EU biće ubrzanje evrointegracija Srbije. Predsednik Srbije u… »\nVečernje novosti 21.04.2021\nCilj posete i razgovora Aleksandra Vučića i najviših zavaničnika EU biće ubrzanje evrointegracija Srbije. Predsednik Srbije u Brisel dolazi na poziv šefa diplomatije EU, Žosepa Borelja, koji će tim povodom organizovati radni ručak za najvišu… »\nKosovski premijer Aljbin Kurti boraviće sledeće nedelje u Briselu, gde će se sastati sa predstavnicima EU, ali neće biti susreta sa predsednikom Srbije Aleksandrom Vučićem, izjavio je portparol kosovske vlade Perparim Kruezeiu. "Premijer Kurti ide u… »\nMilivojević o dijalogu: Postoji interes da se nastavi, ali i dalje postoji ZSO kao obaveza\nImajući u vidu kakva je pozicija Prištine, Kurtija, Osmani, mislim da će biti jako teško da se formira nekakva platforma, oni nastupaju s maksimalističkih pozicija koje za srpsku stranu nisu prihvatljive. Postoji interes da se dijalog Beograda i… »\nMilivojević: Zajednica srpskih opština obaveza kao prethodno pitanje\nZoran Milivojević, karijerni diplomata, ocenjuje za RTS da postoji interes da se dijalog Beograda i Prištine nastavi ali da je veoma važno kakva je sudbina Briselskog sporazuma i da je ZSO obaveza kao prethodno pitanje. Što se tiče međustranačkog… »\nPredsednik Srbije Aleksandar Vučić i kosovski premijer Aljbin Kuri sastaće se sledeće nedelje u Briselu, saznaje prištinski portal Demokracia iz međunarodnih izvora. Kako prenosi Reporteri, sastanku će prisustvovati i visoki evropski zvaničnici… »\nSastanku u Briselu prisustvovaće i visoki evropski zvaničnici, navodi portal i dodaje da se očekuje da će Vučić prvi otići u Brisel, a nakon njega i Kurti. Na sastancima će razgovarati o mogućnosti nastavka dijaloga Beograda i Prištine i… »\nInternet portal Demokracia.com iz međunarodnih izvora saznaje da se sledeće nedelje očekuje susret u Briselu predsednika Srbije Aleksandra Vučića i kosovskog premijera Aljbina Kurtja. Kako prenosi Reporteri, sastanku će prisustvovati i visoki… »\nNove detonacije u čačanskoj "Slobodi"\nGlas Amerike pre 29 minutajoš 13 povezanih\nU Beogradu 18 novozaraženih, ostali gradovi jednocifreni